VUČIĆ: Rešenje u regionu bez SAD nije realno - Beo News | Vesti iz Srbije, Australije i ExYu\nVUČIĆ: Rešenje u regionu bez SAD nije realno\nNJUJORK - Predsednik Srbije Aleksandar Vučić istakao je danas da, ako neko misli da je moguće bez SAD postići bilo kakvo rešenje problema u regionu, to prosto nije realno i nema dodira sa stvarnošću.\nPredsednik Srbije je dodao i da su SAD za nas jedan od najvećih partnera u svetu, kao i da sa njima razgovaramo o svemu i moramo zajednički da rešimo probleme.\n"Kada govorimo o bilateralnim odnosima tu su teme na kojima Amerikanci insistiraju kao što je slučaj braće Bitići i paljenje američke ambasade u Beogradu. Mislim da je važno da nijedan zločin ne bude nerasvetljen, pre svega kada govorimo o slučaju Bitići bilo bi dobro kada bi naši organi taj posao završili", objasnio je on.\n"Imali smo druge teme koje su govorile o sve boljim bilateralnim odnosima naše dve zemlje, i o većoj ekonomskoj saradnji, privlačenju još većeg broja investitora u narednom periodu. Naravno razgovarali smo i o Kosovu i Metohiji i o situaciji u celom regionu", istakao je on.\nVučić je ponovio da razgovori nisu bili laki, ali da su neophodni, i da u politici ne smete da se rukovodite emicijama i očekujete da imate prijatne i lepe razgovore.\nKada je reč o slučaju braće Bitići Vučić je objasnio da SAD traže hapšenje lica odgovornih za ovaj zločin.\nU vezi paljenja Ambasade SAD u Beogradu oni, prema njegovim rečima, traže komandnu i političku odgovornost za one koji su po njihovom mišljenju uticali na to da policija ne obavi svoj posao kako bi trebalo.\n"Mi smo govorili da je postupak za napad na Ambasadu odavno u toku, kao i da je sudstvo u Srbiji nezavisno, ali i da ne postoji nijedan razlog da se bilo šta zaustavlja na bilo koji način. Mi želimo i smatramo da bi bilo važno da se otkriju počinioci zločina nad porodicom Bitiću. Mislimo da bi to bilo važno za naše zdravlje, a ne samo za pravdu za porodicu, što je takođe važno.\nNadamo se da ćemo imati uspeha", istakao je i dodao da nije ni tužilac ni sudija da bi to mogao da obavi.


2019 – Page 106 – Sportski savez Beograda\nOdbojkašice Železničara iz Lajkovca osvojile su titulu prvaka Srbije i pobednika Banka Poštanska štedionica Superlige 2018/2019, pošto su u finalnoj seriji plej – ofa, sa 3:2 u pobedama, savladali Jedinstvo iz Stare Pazove. Železničar je večeras u Straoj Pazovi, u petom, odlučujućem meču finala, pobedio\nSrpski reprezentativac Milenko Sebić osvojio je bronzanu medalju na startu jubilarnog 50. turnira “Oslobodjenje Plzenja”, koji je danas počeo u ovom češkom gradu. Sebić je zauzeo treće mesto u prvoj disciplini programa, u gađanju malokalibarskom puškom iz ležećeg stava (60 metaka). Naš strelac je “ubio”\nBADMINTON Skupština Evropske badminton konfederacije, održana proteklog vikenda u Kijevu (Ukrajina) jednoglasno je pružila poverenje i podršku Slovaku Peteru Tarcali i izabrala ga je za novog predsednika Evropske badminton konfederacije (BEC). Radomir Jovović, predsednik Upravnog odbora Badminton saveza Srbije, uzeo je učešće na Kongresu BEC, najvažnijem\nOdbojkaši Vojvodine NS seme iz Novog Sada su pobednici Banka Poštanska štedionica Superlige 2018/2019. i prvaci Srbije. Novosađani su večeras u dvorani USC Voždovac na Banjici u Beogradu pobedili Crvenu zvezdu sa 3:1, po setovima 25:21, 16:25, 25:18 i 25:15, posle 102 minuta igre i\nGrad Novi Sad će 15. maja biti domaćin regionalnog otvaranja Sportskih igara mladih. Na Trgu Slobode od 10 časova, počinje Svečano otvaranje i novi spektakl. Povodom toga danas su na utakmici Prvenstva Srbije između Vojvodine i Crvene zvezde, fudbaleri oba tima na teren stadiona Karađorđe


Narodna banka podstiče plaćanje mobilnim telefonom – Bankar.rs\nHome/BANKE/NBS/Narodna banka podstiče plaćanje mobilnim telefonom\nNarodna banka Srbije (NBS) danas je saopštila da je kako bi podstakla veću upotrebu “pametnih” mobilnih telefona za svakodnevna plaćanja pripremila dokument kojim se standardizuju podaci potrebni za ta plaćanja upotrebom dvodimenzionalnog bar koda, QR kod.\n“Plaćanja inicirana korišćenjem QR koda imaju potencijal da smanje troškove platnih transakcija i učine elektronska plaćanja jednostavnijim, čime se gradjani podstiču da koriste bezgotovinske oblike plaćanja”, navodi se u saopštenju.\nDokument “Preporuke za upotrebu QR koda pri prezentovanju elemenata naloga za prenos” biće na javnoj raspravi do 21. maja.\n“NBS trenutno radi na implementaciji najsavremenijeg platnog rešenja – sistema za instant plaćanja, čija će primena početi u drugoj polovini ove godine, ; kao jedan od modela za primenu ovog rešenja na prodajnom mestu predvidjeno je upravo korišćenje QR koda, toga je standardizacija elemenata naloga za prenos od izuzetnog značaja i za realizaciju tog projekta”, istakla je NBS.\nMobilna placanja nbs\nPrvi raskid ugovora u "švajcarcima" u korist pravnog lica


Sajber hronika, 18.10.2011, 09:30 AM\nDvadesetšestogodišnji Tomas Bekman, nemački inženjer elektronike, uhapšen je i osuđen na tri godine zatvora zbog uloge koju je imao u aktivnostima mreže organizovanog kriminala. Bekman će kaznu morati da odsluži u Velikoj Britaniji, gde je i uhapšen u junu.\nTomas Bekmen je bio deo kriminalnog lanca čiji su članovi iz prodavnica širom Evrope krali uređaje za unos PIN kodova koje bi potom slali Bekmanu koji ih je menjao na taj način što bi ubacivao dodatne štampane ploče u uređaje kako bi ih osposobio da snimaju podatke kreditnih kartica i PIN kodove.\nNakon Bekmanove intervencije uređaji bi bili vraćeni u upotrebu u evropskim radnjama a članovi organizovane kriminalne bande bih povremeno “oblazili” kako bi preuzeli prikupljene podatke putem Bluetooth-a. Za to im nije bilo neophodno čak ni da uđu u radnje u kojima su se nalazili “njihovi” uređaji, već su prikupljene inormacije mogli da preuzmu koristeći laptpo računare ili mobilne telefone sa udaljenosti od 100 metara od mesta na kome se nalazi izmenjeni PIN uređaj.\nBekman, koji je stanovnik Tajlanda, uhapšen je u junu, u Velikoj Britaniji u koju je autobusom doputovao iz Holandije. U trenutku hapšenja kod njega je pronađeno 17 štampanih ploča od kojih su tri imale kapacitet za slanje podataka putem Bluetooth-a.\nBekman se na suđenju izjasnio krivim za posedovanje predmeta koji su pronađeni kod njega prilikom hapšenja, ali je odbio da preda lozinku za svoj laptop čime je policiji onemogućio uvid u svoje aktivnosti. Ovakva nesaradnja sa policijom je kažnjiva po zakonu, ali je očigledno njegova procena bila da će takva kazna biti manja od one koju bi dobio da je policija mogla da dobije pristup podacima sa njegovog računara.\nKoliko je Bekman bio plaćen za svoj posao nije poznato ali očigledno dovoljno da može da izdržava ženu i svoje dvoje dece i svoj dom na Tajlandu.


Damjanović (SRS): Država da zaustavi prekomeran uvoz mesa iz EU\nBeta 5. februara 2021. 12:00\nPotpredsednik Srpske radnikalne stranke (SRS) Miljan Damljanović ocenio je danas da se prekomernim uvozom mesa sa tržišta EU uništavaju domaći proizvodi i proizvodjači, kao i celokupni stočni fond i da bi država to trebalo da zaustavi.\nDamjanović je na konferenciji za novinare pozvao Vladu i resorno ministarstvo da hitno spreči dalje uništavanje stočnog fonda, koje je, kako je naveo, očigledno poslednjih meseci.\nPrema njegovim rečima, neke kompanije iz Srbije meso uvoze iz inostranstva i time doprinose da profitira samo nekoliko klanica, a tim postupkom gube domaći proizvodjači.\n„U 2020. godini uvoz svinja iz EU iznosio je tri miliona evra, a zamrznutog mesa 390 miliona evra“, rekao je Damjanović.\nOn je rekao da su države iz EU ranije izvozila meso u Kinu i Južnu Koreju, ali su usled pandemije obustavili taj izvoz i počeli da prodaju na drugim tržištim, uključujući i Srbiju.\n„Meso se u Srbiji prepakuje i prodaje kao domaći proizvod, domaći proizvodjači prestaju da proizvode i doćemo u situaciju da će oni od kojih uvozimo diktirate cene mesa koje neće moći da plate obični gradjani“, kazao je Damjanović.\nOn je ocenio i da srpski proizvodjači nemaju odgovarajuću pomoć države i da zato na domaćem tržištu postaju nekonkurentni.\n„Zbog prekomernog uvoza iz EU, sa 250 dinara žive vage mesa, cena svinjskog mesa je pala na 180 dinara, a cena svinja na 110 dinara i ti proizvodjači rade sa gubitkom, jer bi cena morala da bude minimum 150 dinara“, rekao je Damjanović.\nPredložio je da država odmah pomogne proizvodjačima mesa preko robnih rezervi, interventnim otkupom ili robnom razmenom za kukuruz koji je sada dostigao dobru cenu.\n„Dugoročno rešenje bi bilo da država zabrani uvoz zamrznutog mesa“, rekao je on.


Potpisan ugovor o izgradnji vjetroelektrane u opštini Berkovići\nPočetna / Potpisan ugovor o izgradnji vjetroelektrane u opštini Berkovići\n28. Septembra 2015. 14:37\nBERKOVIĆI – Ministar industrije, energetike i rudarstva Republike Srpske (RS) Petar Đokić i direktorica Elektroprivrede RS (ERS) Branislava Milekić potpisali su danas u Banjoj Luci Ugovor o koncesiji za izgradnju i korištenje vjetroelektrane ”Hrgud”, u opštini Berkovići.\nPetar Đokić i Branislava Milekić (Foto: RTRS)\nInstalisana snaga vjetroelektrane ”Hrgud”, prvog objekta ove vrste u sustavu ERS-a, iznosit će 48 megavata (MW), piše Bljesak.info.\nUkupna vrijednost investicije procijenjena je na oko 128 miliona KM, od čega je oko 60 miliona evra kreditnih sredstava njemačke banke ”KfW”.\nMinistar Đokić podsjeća da je koncesija za izgradnju vjetroelektrane ”Hrgud”, na period od 50 godina, dodijeljena ERS-u, koji je investitor ovog energetskog objekta.\n”Očekujemo da ovaj projekt bude relizovan u sljedećih nekoliko godina”, rekao je Đokić, ističući da su i za vjetrelektranu ”Hrgud” i za ”Trusinu”, drugi takav objekt koja se planira graditi u RS-u, provedene istražne radnje koje su pokazale da postoje dovoljne količine vjetra na tim lokalitetima Hercegovine.\nDirektorica ERS-a Branislava Milekić smatra da je ovo javno preduzeće osposobljeno i za ovakve projekte, a lokaciju vjetroelektrene ”Hrgud” ocijenila je kao jednu od najperspektivnijih za ovu investiciju.\nOčekuje da će se uspješno zaključiti ugovor o kreditu od 60 miliona evra za vjetroelektranu ”Hrgud” s KfW bankom.\nPodsjetila je da je realizacija projekta predviđena kroz tri faze.\n”Da bi se pristupilo izgradnji vjetroeleketrane moraju se provesti dodatna mjerenja i karakteristike vjetra”, pojasnila je Milekić, najavivši da bi se nakon potpisivanja ugovora o kreditnim sredstvima trebali provesti istražni radovi u razdoblju od 24 mjeseca, a zatim i određena geološka i geofizička ispitivanja.\nS ciljem izrade ekološke studije bit će obavljena istraživanja iz te oblasti, a tek onda bi se moglo pristupiti realizaciji projekta.\nOznakeberkovići branislava milekić ERS Hrgud petar djokic vjetroelektrane


Joby Kaiš za ruku sa pločicom Charcoal, 80026 kaiš cena, cene Srbija, prodaja Beograd Novi Sad Niš\nJoby Kaiš za ruku sa pločicom Charcoal, 80026 kaiš cene\nJOBY Kaiš za ruku sa pločicom Charcoal, 80026,... specifikacija\nJOBY Kaiš za ruku sa pločicom Charcoal, 80026\nEPonuda nije internet prodavnica već Vam omogućava da brzo i lako nađete Joby Kaiš za ruku sa pločicom Charcoal, 80026 kaiš po najjeftinijoj ceni. Naš cilj je da kupci budu što bolje informisani o ponudi Joby kaiš Kaiš za ruku sa pločicom Charcoal, 80026 na tržištu Srbije. Vrlo lako nalazite željeni proizvod za kategoriju Foto kaiševi cene, ne morate da lutate od sajta do sajta za Joby Foto kaiševi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Joby Kaiš za ruku sa pločicom Charcoal, 80026 kaiš sa PRODAVCEM. EPonuda ne može da garantuje potpunu tačnost specifikacije i slika za Joby Kaiš za ruku sa pločicom Charcoal, 80026 kaiš. Pre kupovine, podatke za Joby kaiš Kaiš za ruku sa pločicom Charcoal, 80026 proverite na sajtu PROIZVOĐAČA.


Centar „Gamaleja“ i „Astra Zeneka“ potpisali memorandum o saradnji - 21.12.2020, Sputnik Srbija\nRuski Nacionalni istraživački centar „Gamaleja“, anglo-švedska biofarmaceutska kompanija „Astra Zeneka“, Ruski fond za direktne investicije i kompanija „R... 21.12.2020, Sputnik Srbija\nsvet, vesti, rusija, kovid 19, sputnjik ve (sputnik v)\n11:03 21.12.2020 (Osveženo: 11:22 21.12.2020)\nRuski Nacionalni istraživački centar „Gamaleja“, anglo-švedska biofarmaceutska kompanija „Astra Zeneka“, Ruski fond za direktne investicije i kompanija „R Farm“ potpisali su memorandum o saradnji u borbi protiv virusa korona.\n„Ovakav odnos prema partnerstvu danas može da posluži kao dobar, ubedljiv primer udruživanja naučnih snaga, tehnologija, investicija radi zajedničkog cilja – zaštite života, zdravlja i bezbednosti miliona ljudi na planeti“, rekao je Vladimir Putin, čestitajući stranama na potpisivanju dokumenata.\nPutin vыšel na svяzь s razrabotčikami vakcin iz centra Gamalei i AstraZeneca iz svoego situacionnogo centra v Kremle pic.twitter.com/ggoS6n9smn\n— Kremlevskiй pul RIA (@Kremlinpool_RIA) December 21, 2020\nPredsednik je dodao da računa na uspešnu saradnju ruskih proizvođača vakcine i kompanije „Astra Zeneka“.\n„Danas svi na nivou G20, na nivou UN, govorimo o potrebi udruživanja napora, svi potvrđuju da će ovaj proces danas sigurno biti plodan i tražen. A vi ste prešli sa reči na dela, od poziva na realizaciju zadataka sa kojima se danas suočava ceo svet i čovečanstvo“, istakao je Putin.\nOn je čestitao potpisnicima memoranduma, izrazio nadu da će ta saradnja biti uspešna i poželeo im sreću.\nPosle toga, direktor Centra „Gamaleja“ Aleksandar Gincburg objavio je o početku zajedničkih kliničkih ispitivanja kombinacije ruske vakcine „Sputnjik Ve“ i preparata AZD1222, koji je razvila „Astra Zeneka“ u saradnji sa Univerzitetom u Oksfordu.\nObe vakcine napravljene su na osnovu adenovirusnih vektora, u koje je ugrađen šiljasti protein virusa korona SARS-CoV-2. Istovremeno su adenovirusi lišeni sposobnosti replikacije: oni služe kao sistem za isporuku genetskog materijala (antigena) u ljudske ćelije.\nGincburg je dodao da zajednička klinička ispitivanja vakcine protiv virusa korona neće zahtevati mnogo vremena i velikih ulaganja.\nKako je objasnio, to je zato što su vakcine slične.\n„One komponente koje ulaze u sastav i jedne i druge vakcine lako su kompatibilne“, precizirao je Gincburg.\nKako je primetio Gincburg, komponenta „Sputnjika Ve“, koja je pokazala srednju efikasnost veću od 91,4 odsto (i 100 odsto u teškim slučajevima kovida 19), može pojačati imunološki odgovor kod vakcinisanih preparatom AZD1222, čija je prosečna efikasnost prethodno procenjena na 70,4 odsto.


Kompanija Imlek u saradnji sa Skupštinom grada Beograda donirala uskršnje paketiće deci iz Zvečanske - NBG REPORTER\nPočetna » Kompanija Imlek u saradnji sa Skupštinom grada Beograda donirala uskršnje paketiće deci iz Zvečanske\n– Kao brend koji je već decenijama sinonim bezbrižnog odrastanja, Moja Kravica se potrudila da i ove godine ulepša uskršnje praznike mališanima iz Zvečanske. Raduje nas što smo druženjem i mlečnim paketićima doprineli njihovom zdravijem i srećnijem odrastanju, i kreirali uspomene na praznične trenutke koji su posebno značajni u životu svakog deteta. Društveno odgovorno poslovanje, sa fokusom na pomoć najmlađima, jedan je od temelja kompanije Imlek, zbog čega nam aktivnosti ovog tipa predstavljaju najveće zadovoljstvo – izjavila je Marija Malović, regionalni menadžer za odnose s javnošću kompanije Imlek.\n– Briga o deci, o njihovim pravima i potrebama jedan je od prioriteta Grada Beograda. Veliko mi je zadovoljstvo što sam danas ovde na ovako lepom događaju i želela bih da se zahvalim kompaniji Imlek na donaciji paketića Centru za zaštitu odojčadi dece i omladine. Ovom prilikom bih pozvala i ostale društveno odgovorne komanije da slede primer Imleka koji već ima dug staž u ovakvim i sličnim humanitarnim akcijama. Bez obzira što su povod današnjeg druženja Uskršnji praznici, uvek je pravo vreme za organizovanje aktivnosti koje imaju za cilj pomoć i podršku onima, kojima je to potrebno, svaka donacija znači deci i ovim gestovima vraća im se osmeh na lice. Centar za zaštitu odojčadi, dece i omladine u Beogradu ima dugu tradiciju privremenog zbrinjavanja dece, svih uzrasta, usled nemogućnosti boravka u prirodnoj porodici. Trudićemo se da i dalje pružamo pomoć i finansijsku podršku Centru za zaštitu odojčadi, dece i omladine, u cilju obezbeđivanja što kvalitetnijih uslova za boravak i rad sa decom, jer se upravo uspeh i razvijenost jednog društva ogleda u njegovom odnosu prema najmlađoj i najstarijoj populaciji – izjavila je Nataša Stanisavljević, gradski sekretar za socijalnu zaštitu, grada Beograda.


Varhelji: Za EU reforme potrebna stabilna Vlada | Budim Info\nVarhelji: Za EU reforme potrebna stabilna Vlada\n„Istakao bih dvije stvari – slobodu medija i pravosuđe gdje je potrebno zakonodavstvo i akcija“\nZa EU reforme je potrebna stabilna Vlada i parlametnarna većina i Skupština koja će podržati napredak Crne Gore i sad je vrijeme da se posao ubrza, kazao je komesar za susjedstvo Evropske komisije, Oliver Varhelji nakon međuvladine konferencije.\nOn je kazao i da je Evropska komisija uputila detaljne smjernice Crnoj Gori kako bi se ostvario što brži napredak u poglavljima 23 i 24.\nVarhelji je kazao da današnja konferencija šalje snažan signal posvećenosti Brisela proširenju Evropske unije.\n„Vjerujem da ćemo oživjeti proces pridruživanja učinivši ga dinamičnijim i ubjedljivijim na osnovu objektivnih kritetijuma. Crna Gora je otvorila sva poglavalja pa je fokus bio na vladavini prava, koja će određivati tempo pregovora. Prioritet za dalji ukupan progres i zatvaranja poglavlja bazira se na iprivremenim mjerilima u poglavljima 23 i 24. Danas smo uputili jasne i detaljljne smjernice kako bi se ovo ostvarilo – rekao je Varhelji na zajedničkoj pres konferenciji sa državnim sekretarom MVP Slovenije, Gašperom Dožvanom i crnogorskim ministrom ekonomskog razvoja.\nVarhelji je kazao da je ključno da svi akteri u Crnoj Gori – Vlada, parlament i pravosuđe – iskažu posvećenost i pretvore u rezultate.\n„Istakao bih dvije stvari – slobodu medija i pravosuđe gdje je potrebno zakonodavstvo i akcija. Vlada mora donijeti reforme koje su u skladu sa EU zakonima i Venecijanskom komisijom“- kazao je Varhelji.\nDržavni sekretar u Ministarstvu vanjskih poslova Slovenije koja do kraja godine predsjedava Evropskom unijom, Gašper Dožvan kazao je da je politički dijalog od ključne važnosti za novu metodoligiju pridruživanja.\nOn je ukazao da je potrebno više konkretnih rezultata u poglavljima 23 i 24.


DONACIJA OPET NA PRODAJU: Neizvesna sudbina neiskorišćene žičare "Duboko" na Besnoj Kobili kod Vranja | Novosti.rs\nGradsko veće je usvojilo tekst javnog oglasa o otuđenju kroz postupak javnog nadmetanja, a prvobitna prodaja je bila oglašena pre nešto više od tri meseca - po ceni koju je odredio sudski veštak - za bezmalo 21 milion dinara. S obzirom na to da zainteresovanih nije bilo, žičara duga nešto više od 1.000 metara će biti ponuđena po ceni nižoj za 20 odsto, što iznosi gotovo 17 miliona.\nPodsetimo, grad pod Pržarom je žičaru "Duboko" dobio još 2008, kao donaciju "Skijališta Srbije" - za tada novoformirano javno preduzeće skijalište "Besna kobila". Poklon, tada već star čitavu deceniju i procenjen na oko milion i po evra, trebalo je da pokrene turizam na planinskom biseru juga Srbije, jer su stručnjaci bili procenili da ima izuzetan potencijal za zimske sportove.\nIspostavilo se, međutim, da remont i prilagođavanje konfiguraciji terena na Besnoj kobili zahtevaju prevelika ulaganja, pa žičara nikada nije ni instalirana, već je godinama bila predmet kontroverzi i prepirki aktera na lokalnoj političkoj sceni.\nna prodaju "Skijališta Srbije" žičara Duboko Vranje vesti


PRIRUČNIK ZA PRAKTIČNU PRIMENU ZAKONA O JAVNIM NABAVKAMA\nAutor: Marić Škorić Radulović\nPRIRUČNIK ZA PRAKTIČNU PRIMENU ZAKONA O JAVNIM NABAVKAMA , Nada Radulović, Vesna Marić, Jelena Škorić , Stylos art Novi Sad 2013 ,\nVesna Marić, diplomirani pravnik, viši savetnik za javne nabavke - načelnik odeljenja u Službi za opšte i zajedničke poslove pokrajinskih organa Novi Sad.\nJelena Škorić, diplomirani pravnik, viši savetnik za pravne poslove i poslove javnih nabavki u Službi za opšte i zajedničke poslove pokrajinskih organa Novi Sad.\nNada Radulović, diplomirani pravnik, viši savetnik za javne nabavke u Službi za opšte i zajedničke poslove pokrajinskih organa Novi Sad.\n„Kako znanje i stručnost u oblasti sprovođenja postupka javnih nabavki sve više dobijaju na značaju, ovim priručnikom želimo podeliti svoja iskustva i način rada sa svim zaposlenima u organima uprave i drugim naručiocima u smislu Zakona o javnim nabavkama koji rade na poslovima sprovođenja postupaka javnih nabavki, prvenstveno diplomiranim pravnicima. Isti su nastali iz dugogodišnje prakse autora koji rade upravo na poslovim asprovođenja postupaka javnih nabavki.\nOni su samo sažetak rad ai želja autora da to iskustvo podele sa svima onima sa kojima inače kontaktiraju i razmenjuju iskustva u sprovođenju postupaka javnih nabavki. Naravno, svaki naručilac će određene primere akata, ukoliko smatra da ih može koristiti u svom radu, prilagoditi konkretnom predmetu nabavke i svojim specifičnim zahtevima precizno definisanim konkursnom dokumentacijom, a u skladu sa Zakonom.“\nPOTPUNO NOVO , mek povez , format 21 x 30 cm , 636 strana , dodatak cd , tabele, obrasci


jun, 2013 - Poluvreme.rs - sportski web portal - Strana 3\nArhiva vesti za mesec jun, 2013 godine\nNapisao Redakcija u kategoriji Plivanje 16 juna, 2013\nU subotu, 15.juna 2013.godine je po treći put, u sastavu karnevalskog programa, održan plivački miting „Karneval Pančeva 2013“, u organizaciji Plivačkog kluba Dinamo. Na takmičenju je učestvovalo 18 klubova iz Srbije i Rumunije, a Dinamo je nastupio sa 51 takmičarem. Skupinu naših najmlađih članova predvodili su treneri Vlatka Komlenac i Nikola...Dalje »\nNapisao Redakcija u kategoriji Ostali sportovi 16 juna, 2013\nSrpski triatlon tim u sastavu: Vladimir Savić, Bojan Karanović, Petar Ivačković, Milan Tomin i Kristina Šmit, otputovao je 12.juna 2013.godine na prvenstvo Evrope, čiji je domaćin ove godine grad Alanja (Turska). Na olimpijskoj distanci od 1500m plivanja, 40km vožnje bicikla i 10km trčanja, Pančevac Vladimir Savić okitio se zlatnom medaljom, dok je Bojan Karanović osvojio...Dalje »\nNapisao Stefan Smuđa u kategoriji Fudbal 11 juna, 2013\nPančevački Železničar od naredne sezone biće novi član Prve fudbalske lige Pančevo. Oni su kolo pre kraja Druge zapadne južnobanatske lige obezbedili prvo mesto, ubedljivim trijumfom nad ekipom Pobede. U Samošu je na terenu postojao samo jedan tim, Železničar je bio nadmoćan tokom celog meča i na kraju zasluženo slavio veoma značajnu pobedu sa velikih...Dalje »\nNapisao Redakcija u kategoriji Atletika 10 juna, 2013\nU sredu 5.juna 2013.godine, u Beogradu je održan međunarodni atletski miting pod nazivom „Trofej Beograda”, gde su učestvovali gotovo svi naši najbolji mlađi juniori kao i atletičari iz okolnih zemalja. Ovo je bila prilika da se u izuzetno jakoj konkurenciji potvrdi norma za velika međunarodna takmičenja koja ove godine očekuju ovu uzrastnu...Dalje »\nAtletika: Filip Vlajić, vicešampion Srbije za mlađe seniore\nU nedelju, 9.juna 2013.godine je u Sremskoj Mitrovici održano prvenstvo Srbije za mlađe seniore. Atletičar pančevačkog Dinama Filip Vlajić (1992), student Fakulteta Sporta i Fizičkog vaspitanja u Beogradu, u trci na 3.000 metara osvojio je drugo mesto. Već sledeće nedelje 16.juna, takođe u Sremskoj Mitrovici, Vlajić će imati ponovo priliku da dokaže svoj kvalitet na...Dalje »\nFudbal: Dinamo proslavio opstanak u Srpskoj ligi\nNapisao Goran Mihajlov u kategoriji Fudbal 10 juna, 2013\nNa Gradskom stadionu u Pančevu meč poslednjeg kola Srpske lige-grupa Vojvodina odigrala su dva najuspešnija tima u prolećnom delu prvenstva, Dinamo i Radnički iz Sremske Mitrovice. Fudbaleri Dinama su trijumfalno želeli da završe ovu burnu sezonu, pa su od samog starta zaigrali angažovano i napadački. Prvi gol je pao u 24.minutu, a strelac je bio...Dalje »\nTriatlon: Otvoreno prvenstvo Srbije u Pančevu\nNapisao Goran Mihajlov u kategoriji Ostali sportovi 10 juna, 2013\nNa tamiškom keju održano je Otvoreno državno prvenstvo u sprint triatlonu i 20. Pančevački triatlon u organizaciji Triatlon kluba Tamiš. Na ovogodišnjem prvenstvu države učestvovalo je 120 takmičara u svim kategorijama iz velikog broja klubova iz Srbije i inostranstva. U elitnoj trci koja je bila kruna ovog sportskog dana u Pančevo kroz cilj je posle...Dalje »\nBadminton: Međunarodni turnir u Novom Sadu\nNapisao Redakcija u kategoriji Ostali sportovi 10 juna, 2013\nOd 7. do 9.juna 2013.godine u Novom Sadu održan je prvi internacionalni badminton turnir u Srbiji. U organizaciji Badminton Saveza Srbije, vrlo uspešno je organizovan međunarodni turnir koji je okupio igrače iz Mađarske, Rumunije, Bugarske, Bosne i Hercegovine, Hrvatske i naravno domaćina...Dalje »


Zašto niko ne odgovara za srpske žrtve? | BN\nZašto niko ne odgovara za srpske žrtve?\nMinistar spoljnih poslova Srbije Ivan Mrkić smatra da nije u redu što niko nikada nije priveden pravdi zbog hiljada ubijenih srpskih civila u srpskim selima uz Drinu i ističe da ga tišti i uznemirava zastoj u istrazi povodom ubijenih Srba na deponiji u Sarajevu.\nRepublika Srpska 04.02.2014 | 13:23\nMinistar spoljnih poslova Srbije Ivan Mrkić smatra da nije u redu što niko nikada nije priveden pravdi zbog hiljada ubijenih srpskih civila u srpskim selima uz Drinu i ističe da ga tišti i uznemirava zastoj u istrazi povodom ubijenih Srba na deponiji u Sarajevu. "Ne možete u nekim periodima i trenucima da volite punu istinu, a u nekim drugim da volite pola istine, pa onda dve trećine istine. Ili ima istine ili nema", naglašava Mrkić u intervjuu Srni, komentarišući reagovanje bošnjačkih zvaničnika na istragu srpskog tužilaštva o Naseru Oriću i njegovim saradnicima. Navodeći da se Srbija suočila sa onim što se dešavalo u Srebrenici sa Bošnjacima, on je ocijenio da nikada nije došlo do pravog suočavanja sa onim što se događalo u srpskim selima uz Drinu. Ministar spoljnih poslova Vlade Srbije, koja je u tehničkom mandatu, upozorava da se postavlja sasvim osnovano pitanje – zašto i kako je moguće da nema nikoga odgovornog za hiljade ubijenih civila, staraca, starica, djece i ocjenjuje da je jedino pravedno da svaki zločin bude do kraja istražen i kažnjen. "Nisu valjda ti ljudi izvršili masovna samoubistva?! Znam da se sada najčešće pominje Naser Orić, koji je oslobođen u Hagu. Da li je u punoj meri sagledano sve ili nije, ja ne mogu da kažem, nisam pravnik. Ali, ako je osnovana sumnja, onda je treba istražiti i svako ko je činio zločin mora biti kažnjen bez obzira odakle potiče i koje je nacionalnosti. Zločin je zločin", navodi Mrkić. On je zamolio prijatelje iz Sarajeva da se posvete pitanju istrage i pronalaska ostataka srpskih žrtava na deponiji u Sarajevu, ukazujući da to nikako ne smije ostati neistraženo do kraja i da ne mogu postojati razlike u prilazu - kada je riječ o ovom pitanju. "Bile su neke vesti da su na deponiji u Sarajevu, na dubini, nađeni ostaci /što je besramno/ ubijenih Srba u vreme rata, i to Sarajlija. Neki kažu da je bilo nekoliko hiljada ubijenih. A onda sam čuo da kao nema novca da se nastavi sa tom istragom i to me uznemirilo", ističe Mrkić. Kada je riječ o prijedlogu Srbije prema BiH i drugim zemljama bivše Jugoslavije o zajedničkim ambasadama, Mrkić nagovještava mogućnost da se ove godine dođe do zajedničkog prijedloga Srbije i BiH i navodi da je sa ministrom inostranih poslova BiH Zlatkom Lagumdžijom razgovarao više puta. "Moguće je da ćemo nešto u toku ove godine i da sklopimo kao zajednički predlog, koji će, naravno, proveravati nadležni organi jedne i druge države", napominje Mrkić, podsjećajući i na zainteresovanost i Crne Gore i Makedonije. On ističe da to ne znači ponovno "sklapanje i vaspostavljanje Jugoslavije i jugoslovenske spoljne politike", nazivajući takve primjedbe potpunim besmislicama i napominjući da se u razgovorima sa kolegama iz zemalja bivše Jugoslavije došlo do ideje da se, zbog racionalizacije, primijeni "skandinavski model", odnosno da više zemalja koristi istu zgradu. Što se tiče odnosa Srbije i Republike Srpske, Mrkić je rekao da je Srbija spremna da ide u razvijanje tih odnosa koliko god je moguće po Dejtonskom sporazumu, a to znači praktično bezgranično, što se tiče saradnje. Podsjetivši da je Srbija apsolutno za očuvanje teritorijalnog integriteta BiH i poštovanje Dejtona, gdje je Republika Srpska potpuno jasno ucrtana, Mrkić je rekao da Srbija sa Srpskom ima prirodno posebne odnose. "Mi smo isti narod. Nas je sudbina tako podelila, ali, Bože moj, možda ćemo jednog dana da sve to relativizujemo. Bitno je da mi raspoznajemo šta je to što treba da bude okosnica naše saradnje i da je širimo u svim oblastima i ova vlada je i dušom i srcem za takvu jednu politiku", dodao je Mrkić. Mrkić navodi da odgađanje sjednice Srbije i Savjeta ministara BiH, do koje je došlo na molbu bh strane, nije nikakav problem, niti velika politička poruka, te da će sastanak svakako biti održan, ali da se traži najzgodniji datum "u svjetlu činjenica koje su se desile u međuvremenu". "Siguran sam da ćemo u narednim nedeljama imati neki predloženi datum, pa ćemo se dogovoriti", zaključuje Mrkić za Srnu. Što se tiče tzv. Titovog trezora, čiji sadržaj interesuje BiH, Mrkić napominje da je to pitanje suda i da treba prvo da se napravi i sačini precizna i pouzdana evidencija onoga šta je ostalo i da li ima predmeta koji pripadaju nekom drugom, ali da trenutno ne postoji evidencija koja bi se mogla nazvati kredibilnom.\nKojeg djoku se sastajete sa djihadlijama gledajte svog posla ,Srbi su pobijeni na sve strane po citavoj NDH,pa po Bosni i Kosovu i niko jos ne odgovara,valjda je sad njihov momenat da mogu da rade sta hoce,nadam se da nece jos dugo trajati


Indija:Nasilje na protestima poljoprivrednika\nTanjug 27. januara 2021. 09:19\nNJU DELHI – Hiljade indijskih poljoprivrednika koji protestuju zbog najavljenih reformi sukobilo se sa policijom koja je barikadama i suzavcem pokušavala da ih spreči da prodru u istorijski kompleks Crvene tvrđave u Delhiju, pri čemu je jedna osoba poginula, a najmanje 80 povređeno, prenosi Rojters.\nProtestna vožnja poljoprivrednika traktorima organizovana i dozvoljena na periferiji grada, koja se podudarila sa proslavom Dana Republike, pretvorila se u haos kada su neki farmeri skrenuli sa dogovorenih ruta protesta, probijajući barikade i sukobljavajući se sa policijom koja je upotrebila suzavac i pendreke da bi ih zaustavila.\nNeki od demonstranata okupili su se kod Crvene tvrđave, spomenika iz 16. veka, probili su policijske kordone i popeli se na zidove i kupole tvrđave, gde se indijski premijer Narendra Modi obraća povodom proslave nacionalnog praznika.\nDo utorka uveče policija je uklonila demonstrante iz kompleksa tvrđave, ali je danas tamo primetno snažno prisustvo obezbeđenja.\nPolicija je saopštila da je na nekoliko lokacija registrovala 22 incidenta od strane demonstranata, uključujući „nerede, oštećenje javne imovine i napad na javne službenike smrtonosnim oružjem“, prenosi Rojters.\nAgencija navodi da su putevi oko Nju Delhija i dalje zatvoreni, dok su dodatne snage policije raspoređena na mestima gde se demonstranti okupljaju na periferijama grada , a vlada je blokirala internet u nekim delovima prestonice, i smanjila brzinu mobilnih uređaja.\n„Samyukt Kisan Morća“ ujedinjeni sindikati poljoprivrednika koji organizuju proteste osudili su jučerašnje nasilje, ali su obećali da će nastaviti sa svojim okupljanjima na periferiji.\nDesetine hiljada indijskih poljoprivrednika protestuje već dva meseca protiv reformi poljoprivrednog sektora za koje kažu da će od njih imati koristi veliki privatni kupci na račun proizvođača.


Novo zlatno doba - Kulture Sećanja\nSpomenik osnivaču dinastije Nemanjića bio je predmet brojnih kritika kako zbog astronomske cene koja je plaćena kao i zbog njegove predimenzioniranosti, lokacije i sporne estetike. U ovom kratkom tekstu želim da se osvrnem na jedan drugi aspekt ovog spomenika koji nije do sada bio toliko predmet interesovanja, a to je politika sećanja koja se nalazi u njegovoj pozadini. U tom cilju, želim najpre da napravim nekoliko teorijskih napomena.\nU svom čuvenom predavanju održanom na Univerzitetu Sorboni 1882. godine, Ernest Renan je definisao naciju kao „svakodnevni referendum“ da se živi zajedno, ali i dogovor šta će se kolektivno pamtiti, a šta zaboravljati. Kao zamišljene zajednice, da upotrebim taj termin Benedikta Andersona nastao sto godina kasnije, sve nacije se zasnivaju na narativu o tome kako su nastale, razvijale se kroz epske uspone i padove, gde su sada i kuda idu. Ovi narativi, kako to primećuje Jael Zerubavel, često imaju trodelnu strukturu u kojoj nakon zlatnog doba ide mračno, a zatim i doba obnove. Oni, međutim, nisu dati, već su proizvod određene politike sećanja, odnosno seta javnih izbora šta ćemo, kako i na koji način kolektivno pamtiti, a šta zaboravljati. Politika sećanja je neizostavno selektivna i uvek je refleksija dominantnih vrednosti u funkciji legitimisanja aktuelnog političkog poretka. Ona može da bude formalno artikulisana, a moguće ju je rekonstruisati i na osnovu komemorativne prakse.\nŠta spomenik Stefanu Nemanji govori o politici sećanja koju režim Aleksandra Vučića želi da promoviše? Za početak, važno je reći da se izgradnjom ovoga spomenika nastavlja negovanje sećanja na srednji vek koje je bilo konstitutivno za stvaranje srpske države još od početka 19. veka. Sećanje na dva veka pod Nemanjićima, od ustoličenja Stefana Nemanje 1166. do smrti Uroša Nejakog 1371. godine, i interpretacija ovoga perioda kao „zlatnog doba“, simbolički okončanog kosovskom katastrofom, nakon čega je usledilo „mračno doba“ turske vladavine, bilo je okosnica politike sećanja kojom je legitimisana ponovna izgradnja novovekovne srpske države. U ranijim istraživanjima sam se detaljno bavio time kako su sećanja na carstva oblikovala ulazak novih država na evropskoj periferiji u vestfalski sistem država. Jedan od zaključaka bio je i to da su sećanja na carstvo komplikovala, i u mnogo čemu i dalje komplikuju, ulazak ovih država u evropsko društvo država. Sećanje na Kosovski boj je nama najbolje poznati primer, ali svakako nije jedini u turbulentnoj istoriji izgradnje država u Istočnoj i Jugoistočnoj Evropi.\nKod spomenika Stefanu Nemanji na Savskom trgu u Beogradu očigledan je napor da se nastavi negovanje mita o zlatnom dobu, ali ne kroz figure koje se povezuju sa Kosovskim bojem poput Lazara ili Obilića ili sa ekspanzionističkom politikom Cara Dušana. Ono što je zanimljivo jeste da se Stefan Nemanja predstavlja osnivačem srpske države iako je dobro poznato da je pre Nemanjića bilo dinastija i političkih zajednica koje bi se mogle tretirati na taj način. Ovim se mit o zlatnom dobu i osnivački mit zapravo spajaju u figuri jednog čoveka što dodatno legitimizuje grandioznost ovog spomeničkog projekta. Posebno je zanimljivo da Stefan Nemanja stoji na napuklom vizantijskom šlemu sa podignutim mačem u ruci, iako je prvobitno bilo predviđeno da drži krst. Da se podsetimo, Srbija jeste ratovala sa Vizantijom, ali je bila i dinastijski i kulturno povezana sa njom, a od nje je dobila svoju veru i pismo. Predstavljanje Stefana Nemanje sa podignutim mačem na slomljenom vizantijskom šlemu se može interpretirati i kao suptilno evociranje stare fantazije o srpskoj translatio imperii, obnavljanju srpskog carstva, koja je bila prisutna tokom 19. veka.\nIdeja da se na ruševinama osmanskog obnovi srpsko carstvo i na taj način završi ono što su Nemanjići započeli, a Dušan gotovo postigao, nakon „proleća naroda“ 1848. godine kao sve više anahrona napuštena je u ime stvaranja suverene države. Međutim, ova fantazija, konstitutivna za izgradnju srpske, a delimično i kasnije jugoslovenske države, danas ima jednu drugu funkciju, a to je da se pretoči u nadu o obnovi stare slave, šta god to značilo. Vučić i njegov režim upravo svoj legitimitet crpe iz obećanja da je period poniženja gotov i da će zahvaljujući njihovoj državničkoj mudrosti biti obnovljena nekadašnja moć i ugled države. Na sličnoj platformi da će „učiniti _________ ponovo velikom“, vlast su prigrabili i mnogi drugi aktuelni nacionalni populisti od Putina do Trampa, da ne ulazimo u druge istorijske analogije.\nIgrom slučaja ili ironijom sudbine, kako bi se postavio spomenik Stefanu Nemanji sa Savskog trga je sklonjen Spomenik žrtvama rata i braniocima otadžbine 1990-1999. Ovaj neprimetan spomenik, osim što je bio postavljen u mrtav gradski ugao iza autobuske stanice, nikoga nije posebno zadovoljavao svojim trulo-kompromisnim izjednačavanjem žrtvi i „branitelja“ otadžbine. Na njegovo mesto sada dolazi monumentalni Nemanja kojim se jasno stavlja do znanja šta kao društvo imamo pamtiti, a šta zaboravljati. Da je period post-jugoslovenske stigmatizacije gotov i da Srbija može ponovo da stoji uspravno na čelu sa svojim novim voždom.\nUkratko, spomenikom Stefanu Nemanji fuzionišu se „osnivački mit“ i „mit o zlatnom dobu“ uz minimizovanje prostora za interpretacije, kod kuće ili u inostranstvu, koje bi spomenik doživele kao eksplicitan izraz ekspanzionizma ili revizionizma. Ovim se spomenikom podupire slika koju režim pokušava da izgradi o svojoj vladavini kao o „novom zlatnom dobu“ u kome najbolje tek dolazi, i o predsedniku Vučiću kao o obnovitelju srpske veličine nakon decenija slabosti. Kada prođe „novo zlatno doba“, ostaće nam Stefan Nemanja da, ni kriv ni dužan, trajno podseća na sve što sa ovim režimom nije valjalo.


O Akademiji - Beogradska akademija poslovnih i umetničkih strukovnih studija\nU cilju promovisanja i podizanja ugleda visokog strukovnog obrazovanja u Srbiji, Vlada Republike Srbije je 2019. godine osnovala Beogradsku akademiju poslovnih i umetničkih strukovnih studija, koja u svom sastavu objedinjuje dve ustanove sa najdužom tradicijom u oblasti strukovnog obrazovanja: Beogradsku poslovnu školu - Visoku školu strukovnih studija i Visoku školu lepih i primenjenih umetnosti strukovnih studija iz Beograda. Na taj način formirana je jedina akademija strukovnih studija u Srbiji koja obuhvata tri naučna polja: društveno-humanističko, tehničko-tehnološko i umetničko. Ovakava transformacija doprinosi efektivnijem, efikasnijem i ekonomičnijem ostvarivanju ciljeva strukovnog visokog obrazovanja i njegovom povezivanju sa potrebama tržišta rada.\nBeogradska akademija poslovnih i umetničkih strukovnih studija je prva i vodeća akreditovana visokoškolska institucija u Srbiji u oblasti informacionih sistema i tehnologija, finansija, računovodstva, bankarstva, poreza i carina, javne uprave, menadžmenta, marketinga i umetnosti. Programska orijentacija Akademije odražava savremene trendove visokog strukovnog obrazovanja, dualnog koncepta studiranja, sa studentskom stručnom praksom kao ključnom osnovom za razvoj i oblikovanje stručnjaka koji će biti konkurentni ne samo na domaćem, već i evropskom i svetskom tržištu rada.\nBeogradska akademija poslovnih i umetničkih strukovnih studija ima jasnu viziju o svojoj ulozi u unapređenju sistema strukovnog obrazovanja u Srbiji, kao i o strateškoj usmerenosti ka potrebama društva i savremenim obrazovnim tendencijama. Akademija svoju delatnost obavlja kroz ostvarivanje osnovnih, specijalističkih i master strukovnih studija iz više naučnih i stručnih oblasti: informacione tehnologije, ekonomija, menadžment, marketing, pravo, dizajn, audiovizuelne kompozicije, a u okviru obrazovno-naučnih polja društveno-humanističkih, tehničko-tehnoloških nauka i umetnosti.\nVažan resurs Akademije je i sama zgrada koja je smeštena u centru prestonice Srbije, prelepom gradu koji leži na ušću dveju reka. Akademija se prostire na preko 12.000 m2, savremeno je opremljena, funkcionalna i potpuno prilagođena svim potrebama studenata kojima je na raspolaganju 6 amfiteatara i 15 slušaonica, 9 računarskih laboratorija i 1 radionica, klimatizovana i savremena biblioteka sa čitaonicom. Preko tri stotine računara stoje na raspolagnju u svakom trenutku svim studentima i zaposlenima. Najnoviji i najaktuelniji računarski softver implementiran je u proces nastave. Beogradska akademija poslovnih i umetničkih strukovnih studija omogućava da svaki student u toku realizacije praktičnog dela nastave samostalno koristi računar. Pored prostora koji je direktno vezan za nastavu, Akademija poseduje i sve druge prateće sadržaje omogućavajući da studenti budu maksimalno posvećeni studiranju, ali i da se osećaju komforno i da im period života proveden na našoj Akademiji ostane u lepom sećanju.


Elektronske novosti iz PKS: usluge na klik – Balkanekspresrb.rs\nPo uspostavljanju jedinstvenog komorskog sistema, od 1. januara 2017. godine, dokumenta, uverenja i potvrde, po osnovu javnih ovlašćenja, izdavaće i regionalne privredne komore, što će doprineti brzini postupka i smanjenju troškova za privrednike\nUBRZANJE procesa digitalizacije PKS i podrška kompanijama da savremenije i brže posluju je strateško opredeljenje Privredne komore Srbije, a set novih 18 elektronskih usluga, pojednostaviće i pojeftiniti poslovanje privrednicima, istakao je Marko Čadež, predsednik PKS.\nNovi portal usluge.pks.rs omogućava da se zaposleni fokusiraju na unapređenje rezultata, kao i da uštede vreme i novac koji su bili potrebni u prethodnim procedurama nabavke dokumenata.\nPrema rečima ministarke, povećava se broj firmi i građana koji koriste elektronske servise državnih institucija i da je samo u prvom kvartalu broj korisnika veći za 90.000:\n„Ministarstvo računa na saradnju sa Privrednom komorom Srbije, kao jakog partnera i sagovornika u ime domaćih i stranih privrednika, u poslovima unapređenja E- poslovanja.\nAmbasador Nemačke u Srbiji Aksel Ditman izrazio je podršku Privrednoj komori Srbije u nastojanju da modernizuje i unapredi kvalitet svojih usluga. Dobrobit ovog projekta koji je razvijen uz pomoć: „Nemačko-srpske inicijative za održivi rast i zapošljavanje“, u okviru nemačko-srpske razvojne saradnje, osetiće pre svih privrednici, zbog ušteda vremena i novca, ali je čitav projekat atraktivan i stranim investitorima.\nMiroljub Aleksić, predsednik Alko grupe, ocenio je da je projekat PKS revolucionaran korak u odnosu na ranije procedure i da je pružena šansa da se i male i srednje i velike kompanije ravnopravno takmiče u dobijanju poslova. Vladimir Radovanović, generalni direktor Energoprojekta i Predrag Ćulibrk, direktor Telekoma ocenili su da je novi sistem elektronskih usluga značajan benefit za čitavu poslovnu zajednicu. Projekat je na putu reformi Vlade Republike Srbije, jer omogućuje značajno unapređenje poslovnog ambijenta. „Poslovni ambijent nisu samo pruge i putevi, već građenjem savremene ICT infrastrukture, sa modernim servisima i portalima, pravimo ambijent koji će biti magnet za investitore a, samim tim, preduslov za udoban život građana“, istakao je Ćulibrk.(Press PKS)♦\nSastanak Radne grupe za rešavanje problema migrantskih tokova


Izveštaj o izvršenju budžeta za prvih devet meseci – bez rasprave - KruševacGrad\nPrihod od 3,2 milijarde, rashodi od 2,3 milijarde, podaci su o punjenju i trošenju budžetskih sredstava u periodu od januara do kraja septembra. Izveštaj na sednici Skupštine, koja se zbog poštovanja protivepidemijskih mera održavala u rekonstruisanoj Sali bioskopa Kruševac, izglasan je bez ikakve rasprave\nGotovo da se ne pamti u skupštinskom životu da je neka odluka vezana za budžet, čak ni kada je reč o izveštaju o izvršenju budžeta, doneta bez ikakve diskusije. Danas su, međutim, odbornici gradskog parlamenta bez rasprave, sa 56 glasova za i četiri uzdržana odbornika opozicije, usvojili izveštaj o izvršenju budžeta za prvih devet meseci ove godine koji je odbornicima obrazložila gradonačelnica Jasmina Palurović.\nGradonačelnica je podsetila da je odlukom o budžetu za ovu godinu utvrđen plan budžetskog prihoda od 3,94 milijarde dinara, te da je taj iznos tokom godine uvećan transferima republike i donatorskim sredstvima, pa je rebalansom utvrđen na 4,63 milijarde dinara, koliko iznosi i cifra planiranih rashoda.\nU prvih devet meseci, u gradsku kasu se slilo ukupno 3,2 milijarde dinara što čini 69,63 odsto u odnosu na plan. Najviše sredstava ostvareno je iz izvornih prihoda, 763,5 miliona, od čega najviše po osnovu poreza na imovinu, 299,5 miliona dinara, a potom od koncesone naknade ustanove dr Max u iznosu od 223,4 miliona.\nUstupljeni prihodi iznose 1,26 milijardi dinara, najviše po osnovu poreza na zarade u iznosu od 961 milion dinara, dok su transferna sredstva iz republičkog budžeta iznosila oko 480 miliona dinara.\nKad je reč o rashodima, oni su izvršeni u iznosu od oko 2,35 milijardi što iznosi 51,24 odsto od plana, a ukupni suficit u budžetu u ovom trenutku iznosi 228,6 miliona dinara.\nPrema rečima gradonačelnice, ovaj rezultat ostvaren je u situaciji vanrednog stanja i proglašenja epidemije korona virusa, a grad morao da pomaže i budžetske korisnike koji su bili sprečeni da ostvaruju sopstvene prihode.\n– Na rad svih korisnika uticalo vanredno stanje koje je trajalo od 15. marta do 6. maja, kao i epidemiološka situacija izazvana širenjem kovida. U ovom periodu grad je radio na realizaciji svih započetih projekata iako je došlo do pomeranja građevinske sezone. Značajna sredstva su utrošena za otklanjanje posledica, kao što su opremanje kovid bolnice u Hali sportova, povećani troškovi za održavanje zelenih površina, održavanje čistoće na površinama javne namene, zoohigijenu i upravljanja vanrednim situacijama – naglasila je Palurović.\n– Kod budžetskih korisnika je zbog vanrednog stanja došlo do manje realizacije planiranih aktivnosti, što je takođe uticalo na smanjenje prihoda i rashoda, takođe je uticalo i na smanjenje sopstvenih prihoda budžetskih korisnika i time dovelo u pitanje njihovo redovno funkcionisanje. Ti rashodi su finansirani iz budžetskih sredstava – objasnila je, takođe, gradonačelnica.\nInače, četvrta sednica gradskog parlamenta održana je u Sali bioskopa Kruševac uz jasne proivepidemijske mere koje je preporučio Zavod za javno zdravlje, a koje je na početku zasedanja odbornicima predočio predsednik Skupštine Predrag Vukićević.\nU dnevni red od pedesetak tačaka na početku zasedanja po hitnom postupku uvrštene si tri nove: odluka o održavanju čistoće i podizanju zelenih površina, o davanju Kulturnom centru na korišćenje zgrade ugostiteljstva od 340 kvadrata radi obavljanja delatnosti i dopuna rešenja iz 2002. godine, dok je tačka o boji i označavanju vozila komunalne milicije skinuta sa dnevnog reda.\n24.12.2021 0 326\n21.12.2021 0 137\n15.12.2021 0 159\n26.11.2021 0 483\n10.11.2021 0 601


Gori na ruskim granicama - Šta će Moskva učiniti? | WebTribune\nHome SPEKTAR Gori na ruskim granicama – Šta će Moskva učiniti?\nSukob između Jermenije i Azerbejdžana, smena vlasti u Kirgistanu, protesti u Belorusiji, rat u Ukrajini, jedna za drugom zemlje iz bivše sovjetske orbite su pozornica sukoba.\nPreviranja u bivšim sovjetskim republikama nisu usmerena protiv Moskve, ali bi mogla da ugroze ruske interese.\nUloga Rusije je odlučujuća u regionu Južnog Kavkaza. Bivše sovjetske republike imaju bliske veze sa Moskvom. Rusija sa Jermenijom ima sporazum o odbrani, u ovoj zemlji ima vojnu bazu, a sa Azerbejdžanom održava dobre političke odnose i prodaje mu oružje.\nOvakva zbrka nije zabeležena u novijoj istoriji! – Nema nezavisnog Kosova bez “Zajednice srpskih opština”!!https://t.co/n1n0leMvbU\nAli za razliku od Jermenije koja je siromašna, Azerbejdžan je bogat naftom i gasom što mu daje veći manevarski prostor kada je u pitanju Rusija.\nZa Rusiju je važno da se situacija smiri, jer se u rat od početka umešala Turska, koja je ušetala je u rusko „dvorište“ ne da bi izazvala sukob koji nije u njenom interesu, već da bi proširila zonu uticaja, na prostoru na kome se nekad prostirala Osmanska imperija.\nOvaj potez Turske je u skladu sa neoosmanskom spoljnom politikom Redžepa Erdogana. Turski predsednik je još 2012. godine izjavio da je „opčinjen duhom koji je pokrenuo osvajanje Osmanskog carstva“ i da Turska „mora da ide svuda gde su bili naši preci“.\nErdogan se okrenuo od zapada i usmerio ka jačanju turskog uticaja u regionu, na Bliskom istoku, gde učestvuje u ratu protiv Kurda i na Južnom Kavkazu, gde podržava Azerbejdžan.\nRusija, koja više od sto godina kontroliše situaciju u Južnom Kavkazu, ne želi da dopusti širenje turskog uticaja. Nije, dakle, u pitanju samo sukob oko Nagorno-Karabaha, koji je nerešiv jer se ova oblast naseljena Jermenima nalazi na teritoriji Azerbejdžana, te svaka strana tvrdi da joj pripada, već odnos snaga regionalnih sila.\nBez Turske ne bi došlo do obnavljanja sukoba, smatraju komentatori, jer je tursko oružje, naročito dronovi, bilo odlučujuće u vojnim dejstvima Bakua u Nagorno-Karabahu na početku sukoba.\nSukob između Jermenije i Azerbejdžana je jedan u nizu sukoba koji potresaju bivši sovjetski prostor trideset godina nakon pada Sovjetskog saveza.\nRazlozi nisu isti iza protesta u Belorusiji, gde opozicija traži smenu Viktora Lukašenka, rata oko Nagorno-Karabaha, postizbornog haosa u Kirgistanu koji traje od 5. oktobra i ukrajinske krize.\nOva žarišta se, međutim, odvijaju u ruskom dvorištu, u zemljama sa kojima Rusija ima trgovinske i vojne sporazume, gde ima vojne baze i političke interese.\nZa razliku od Ukrajine 2014. godine, kada se Rusija umešala u sukob i anektirala Krim, Kremlj je uzdržan u ovim novim krizama. U Belorusiji je Moskva podržala Aleksandra Lukačenka, ali bez previše entuzijazma i bez slanja pomoći beloruskom predsedniku, koji je na vlasti od 1994. godine i sa kojim ruski predsednik Vladimir Putin ima složene odnose, zasnovane na zajedničkim interesima.\nRusija nije podržala jednu stranu u sukobu oko Nagorno-Karabaha, iako je vojni saveznik Jermenije, kao što u Kirgistanu nije podržala nijednog od pretendenata za predsednika.\nMoskva je obazriva jer ne želi da dođe do širenja sukoba i produbljivanja nestabilnosti u susedstvu, što bi moglo da se odrazi i na situaciju u samoj Rusiji.\nAutor Ana Otašević (Demostat Beograd)


Usvojene izmene planova, Tehničkoj školi ime Izudina Šuševića - Radio Sto Plus\nUsvojene izmene planova, Tehničkoj školi ime Izudina Šuševića\nSkupština Novog Pazara usvojila je na današnjem zasedanju izmene i dopune planova regulacija za nekoliko naselja, izmene doprinosa za uređenje građevinskog zemljišta, kao i odluku o promeni naziva Hale sportova “Izudin Šušević”.\nTaj sportski objekat će se ubuduće zvati “Doguš Novi Pazar Sports Academy”, a prema predlogu odluke to je učinjeno u znak zahvalnosti turskoj kompaniji koja je finansirala njegovu rekonstrukciju.\nOdbornici Stranke pravde i pomirenja nazvali su ovu odluku sramnom, ocenjujući da se na taj način “rugaju jednom od velikana i najvećih bošnjačkih intelektualaca koji je dao nemerljiv doprinos razvoju obrazovanja i sporta Novog Pazara”.\nIako je prvobitno odbornička grupa “Za evropski Novi Pazar – Rasim Ljajić” predložila da bude pokrenuta inicijativa da ime Izudina Šuševića ponese osnovna škola koja će biti izgrađena u Šutenovcu, tokom zasedanja je ta odluka promenjena, tako da je glasovima svih prisutnih odbornika usvojeno da njegovo ime dobije Tehnička škola.\nGlasovima većine potvrđena su rešenja o prodaji gradske parcele u Dositejevoj ulici i prostorija u centru grada putem javnog nadmetanja, uz kritiku opozicije da su na taj način “od dece otimaju igrališta”, odnosno, da su licitaciju za prodaju prostorija pratile nepravilnosti.\nSkupština je usvojila i odluku o davanju na korišćenje prostorija u Ulici 28. novembra Bošnjačkom nacionalnom vijeću na neodređeno vreme i bez naknade.


Kanal B 92 info, na koji je trebalo da bude preseljena emisija „Utisak nedelje”, od juče više nije u osnovnoj ponudi SBB-a. U saopštenju koje je iz ove kompanije dostavljeno „Politici” navodi se da od 6. oktobra kanal B 92 Info prestaje da bude deo njihove analogne kablovske ponude, ali ostaje deo ponude korisnicima digitalnih paketa.\n„O odluci je obavešten menadžment kanala B 92 Info sa kojim razgovaramo o daljim oblicima saradnje”, navodi se u saopštenju. U SBB-u pojašnjavaju da je razlog za ovu odluku ograničen broj frekvencija koje su im na raspolaganju u okviru analognog spektra, „pa se izmenama postojećih programskih paketa oslobađa kapacitet neophodan za dalje poboljšanje ponude uvođenjem novih atraktivnijih kanala”. Dodaje se još i da se izbor kanala vrši „na osnovu podataka o njihovoj gledanosti”.\nAutorka „Utiska nedelje”, Olja Bećković odbila je ponudu poslovodstva B 92 da svoju emisiju sa kanala sa nacionalnom pokrivenošću prebaci na B 92 Info, što joj je nuđeno uz obrazloženje da B 92, na kojoj se njena emisija emitovala, prerasta u komercijalnu televiziju, pretežno zabavnog karaktera. Većinski vlasnik B 92 kompanija „Astonko” d. o. o., odbacujući tvrdnje Olje Bećković da je „Utisak nedelje” zabranjen, objavila je saopštenje u kojem pojašnjava da je kultna emisija viđena od strane poslovodstva kao „najjači razvojni potencijal” kanala koji je od juče preko SBB dostupan samo korisnicima digitalnih paketa.\nIako su o „Utisku nedelje” raspravljali i poslanici opozicije u Skupštini Srbije, optužujući premijera Srbije, Aleksandra Vučića za ukidanje emisije, nezvanično, odlučujuću ulogu u sudbini emisije imao je Piter Ajnštajn, kojeg je internacionalna medijska korporacija „Antena grupa” nedavno imenovala za direktora za Srbiju i Crnu Goru, piše "Politika". On te navode nije želeo da komentariše, uz opasku da samo od Olje Bećković zavisi dalja budućnost „Utiska nedelje”. Inače, „Antena grupa” vlasnik je i Prve televizije, a u vlasništvu B 92 učestvuje kao manjinski akcionar sa 1,31 odsto. Međutim, u izveštaju Saveta za borbu protiv korupcije iz 2011. godine o pritiscima i kontroli medija, telo na čijem je čelu tada bila Verica Barać, bavilo se time zašto se u javnosti sumnja da su vlasnici televizije Prva i B 92 u stvari isti. U izveštaju su iznete sumnje da je vlasnik „Astonka” d. o. o., koji je 2010. godine postao najveći akcionar sa 85 odsto akcija B 92, vlasnik i TV Makedonija koja je, navodno, u sastavu grčke medijske grupacije „Antena”, vlasnika TV Prva. Sve je, međutim, ostalo na nivou pretpostavki.\n"Politika" prenosi da se pitanjem vlasništva TV B 92 bave i Komisija za zaštitu konkurencije i Savet za borbu protiv korupcije. Komisija za zaštitu konkurencije je po službenoj dužnosti pokrenula postupak ispitivanja koncentracije koja nije odobrena u skladu sa Zakonom o zaštiti konkurencije, a koja je, „prema osnovanoj pretpostavci nastala sticanjem posredne kontrole od strane društva „Astonko holdings limited” nad Radiodifuznim preduzećem B 92”. Kako se navodi u zaključku Komisije za zaštitu konkurencije u koji je „Politika” imala uvid, Komisija će se u slučaju dokapitalizacije B 92 od strane „Astonka”, baviti sagledavanjem vlasničke strukture svih pomenutih domaćih i stranih društava, njihove međusobne vlasničke povezanosti, kao i njihovom finansijskom snagom, odnosno visinom prihoda.\nSavet za borbu protiv korupcije, kako saznajemo, priprema nastavak izveštaja Verice Barać o pritiscima na medije, koji će se baviti vlasništvom nad medijima. On bi trebalo da bude završen do kraja ove godine, a u njemu su ponovo analizirane veze B 92 i Prve, koje su se našle i u prvom izveštaju iz 2011. godine.


Vesti online / Vesti / Svet / Džihadisti ne daju Raku: Krenuli u kontraofanzivu, Asadove snage se povlače\nDžihadisti ne daju Raku: Krenuli u kontraofanzivu, Asadove snage se povlače\nIslamska država pokrenula je kontraofanzivu u provinciji Raka na severu Sirije i preuzela kontrolu nad nekoliko teritorija koje su prethodno bile povratile Vladine snage.\nIslamska država neće se lako odreći svoje prestonice\n"Sirijska opservatorija za ljudska prava" saopštila je danas da su sirijske snage izgubile kontrolu nad svim teritorijama koje su osvojile u provinciji Raka od pokretanja ofanzive početkom juna.\nNovinska agencija "Amak", koja je povezana sa džihadistima, objavila je snimak na kojem se vidi da ekstremisti kontrolišu naftno polje Tavra.\nSirijski novinar Ejad al Husein naveo je na svom profilu na društvenoj mreži Fejsbuk da će se specijalne snage sirijske Vlade, iako se trenutno povlače, u narednim časovima vratiti.\n* VIDEO: Sirijska vojska napreduje, objavljeni prvi snimci iz Rake\n* Sirijci i Kurdi u trci za naftu\nSVET UZNEMIRUJUĆ VIDEO: Džihadisti raketom razneli sirijske vojnike\nSVET Gore brda u Latakiji, Sirijci na pragu Idliba\nUtorak 21.06.2016. 15:54\nOde i ruska vojska sa Asadistima na dobos kao Rosnjeft !!!


Kaspersky Lab pruža usluge IT forenzike osiguranicima kompanije Allianz Global Corporate & Specialty SE\nApr 24, 2017 IT forenzika, Kaspersky Lab\nKompanija Kaspersky Lab objavila je danas da će ubuduće nuditi usluge IT forenzike i odgovora na incidente klijentima/osiguranicima kompanije Allianz Global Corporate & Specialty SE (AGCS) na teritoriji Nemačke, Austrije i Švajcarske. U slučaju sajber kriza i incidenata, korporativni korisnici sada mogu da iskoriste stručnost zaposlenih u kompaniji Kaspersky Lab, koje im može pomoći da umanje štetu od sajber incidenata tako što će imati pravovremeni pristup najsavremenijim uslugama, kao i mogućnost profesionalne istrage incidenata.\nPrema istraživanju „Allianz Risk Barometer 2017″, sajber incidenti se nalaze na trećem mestu na listi najvećih rizika za kompanije širom sveta . Istraživanja koja je sprovela kompanija Kaspersky Lab pokazala su da korporacije u proseku troše 861.000 američkih dolara da se oporave od sajber incidenta, dok prosečan trošak za srednja preduzeća iznosi 86.500 američkih dolara .\nOdgovor na incidente: Digitalna forenzika i analiza malvera\n“Allianz Cyber Protect Premium”, korporativna polisa osiguranja koju nudi kompanija AGCS, ne samo da pokriva finansijske gubitke prouzrokovane zastojom u radu, gubitkom podataka ili troškovima trećih stana, već pokriva i troškove IT forenzičkih usluga.\nKompanija Kaspersky Lab daje podršku u vidu digitalne forenzike u slučaju konkretnih bezbednosnih problema i ograničava štetu nastalu usled rada malvera, tehničkih problema i istrage samog incidenta. Analiza daje kompletan uvid u profil napadača, tehnologije koje je koristio, trajanje napada, mete, kao i posledice napada. Kao forenzički partner kompanije AGCS, Kaspersky Lab može dati preporuku ili implementirati strategije za odbranu i oporavak, i definisati odbrambene mere za buduće bezbednosne incidente.\nTakođe postoji mogućnost čuvanja dokaza za potencijalno dalje prosesuiranje i krivično gonjenje. Kompanija Polise osiguranja kompanije AGCS ne pokrivaju samo ciljane napade, već širok spektar najrazličitijih sajber napada.\nSajber osiguranje kao deo bezbednosnog koncepta\n„Budući da su sastavni deo holističke bezbednosne strategije, polise sajber bezbednosti postaju sve važnije za kompanije. Pomoću dugogodišnjeg iskustva u borbi protiv sajber pretnji, Kaspersky Lab je u mogućnosti da detektuje sve pretnje efikasno i u ranoj fazi”, izjavio je Holger Sul (Holger Suhl), generalni menadžer za DACH region u kompaniji Kaspersky Lab. On je još dodao: „Srećni smo što ćemo biti u mogućnosti da zaštitimo klijente kompanije AGCS u Nemačkoj, Austriji i Švajcarskoj od sajber napada i potencijalnih štetnih uticaja”.\n„Zadovoljni smo što smo proširili spisak naših partnera i počeli saradnju sa kompanijom Kaspersky Lab”, izjavio je Martin Šeh (Martin Zschech), direktor finansijskog sektora za centralnu i istočnu Evropu u kompaniji AGCS. „To nam omogućuje da našim osiguranicima obezbedimo najbolju moguću podršku u slučajevima sajber incidenata. Za svaku kompaniju koja je napadnuta, od krucijalnog je značaja da se incident pravovremeno detektuje i na njega reaguje, kako bi se zaštitla njihova reputacija i poslovni procesi vratili u normalu”.\nKorisnici ne shvataju koliko su im bitni podaci dok ih ne izgube


MAJICA COZY X NEON BLCK OFF WHITE\nMajica napravljena u kolaboraciji sa domacom ilustratorkom i tattooo umetnicom Sanjom Stojkov, sa statement printom kratkog rukava sa okruglim izrezom, jedna od onih koju svako mora da ima u svom garderoberu. Proizvedena u Srbiji od 100% sertifikovanog organskog pamuka* (GOTS**). *Organski pamuk je proizveden na tradicionalan nacin koji je, kad se uporedi sa konvencionalnim, mnogo više prijateljski nastrojen prema globalnom eko sistemu i ljudskom zdravlju. On je daleko bolji izbor za kožu, narocito osetljivu i sklonu alergijama jer se za njegovu proizvodnju ne koriste hemikalije, herbicidi, pesticidi ili insekticidi, a samim tim ne šteti radnicima koji se bave njegovom proizvodnjom. Takode, za proizvodnju organskog pamuka koristi se 70% manje vode i 60% manje energije nego za proizvodnju standardnog pamuka. **GOTS sertifikat garantuje da se proizvodnja pamuka temeljno proverava i prati od izvora do konacnog proizvoda (dostupno na zahtev).


Vesti online / Sport / Košarka / Košarkaši Partizana: Pobedio bolji tim\nKošarkaši Partizana: Pobedio bolji tim\nKapiten košarkaša Partizana Dragan Milosavljević je rekao da se njegov tim dobro držao tokom većeg dela meča protiv Real Madrida u Beogradu, kao i da ima čemu da se nada u nastavku takmičenja Top 16 Evrolige.\n"Držali smo se dobro tokom većeg dela utakmice. U napadu smo bili dobri, a u odbrani nismo baš bili u ritmu. Igrali smo protiv jednog od najboljih, ako ne i najboljeg tima Evrope. Postojali su i želja i borbenost, ali nismo uspeli da sprečimo njihov ofanzivni skok. Sreća treba da se zasluži, a oni su je definitivno zaslužili i imali je mnogo", rekao je Milosavljević.\nReal je pobedio u Areni rezultatom 80:64, ali je veliku prednost stekao tek u poslednjoj deonici.\n"Teško je igrati protiv ovakvog tima, ali mislim da sa ovakvom igrom imamo čemu da se nadamo, pogotovo što nas tek čekaju utakmice sa našim glavnim rivalima u Top 16", rekao je Milosavljević.\nReal je zabeležio 26. pobedu u sezoni, bez ijednog poraza. Madriđani samo ređaju ubedljive pobede, a dobra partija nije oraspoložila Partizanove košarkaše.\n"Znali smo protiv koga igramo. Sjajna ekipa sa sjajnim trenerom. Znali smo šta sve treba da radimo protiv njih, ali oni su pokazali visok individualni kvalitet. Nama je na kraju falilo koncentracije i zato je ispalo da su pobedili sa 16 razlike. Nismo završili kako treba. Što se nas tiče, sve je bilo dobro osim poraza. Stvarno mrzim da gubim", rekao je Terens Kinsi.\nBogdan Bogdanović je istakao da nije zadovoljan ni igrom tima, a ni svojom partijom.\n"Sve vreme smo bili u zaostatku od šest do osam poena i na kraju izgubimo 16. Oni sve naše greške rešavaju za minut, a nama treba mnogo više vremena. Nisam uopšte zadovoljan, počevši od sebe. Odigrao sam slabo i u odbrani i u napadu, a ceo tim je podlegao pritisku što se igra pred 20.000 navijača", naglasio je Bogdanović.\nNa opasku novinara da se oslabljeni tim dobro držao protiv vladara evropske košarke ove sezone, Bogdanović je odgovorio da ni rival nije odigrao na najboljem nivou.\n"Njima Džejsi Kerol i Dontej Drejper nisu odigrali kako treba. I tu je glavni problem, njima mogu da igraju 10 ili 11 igrača, a mi igramo sa sedam, ili osam. To je problem. Nemamo ni iskustvo da u finišu igramo kako treba i na kraju smo izgubili sa 16", rekao je Bogdanović.\nNajneraspoloženiji u svlačionici je bio centar Dejan Musli.\n"Imali smo možda svoje šanse da preokrenemo, ali sam ja odigrao katastrofalno. Promašivao sam zicere... Baš mi je krivo što je na kraju bilo 16 razlike. Moglo je i manje. Žao mi je. Daću sve od sebe da bar odigram bolje, pa ćemo videti za dalje u Top 16", rekao je Musli.\nKOŠARKA Vujošević se vratio, Partizan slavio pred 6.000 "grobara"!\nKOŠARKA Partizan na Real bez Vujoševića?


ZA UNAPREĐENJE RADA OPŠTINA 45 MILIONA DINARA Svi papiri na jednom šalteru\nŠest lokalnih samouprava podeliće 45 miliona dinara namenjenih za uvođenje "jedinstvenog upravnog mesta", odnosno jednošalterskog sistema, po kom građani na jednom mestu mogu da završe sve poslove sa lokalnom upravom.\nOpštinama Kuršumlija i Stara Pazova biće dodeljeno po 8,5 miliona dinara, grad Užice dobiće osam, Gornji Milanovac 7,5, opština Vlasotince 6,5, a Rača šest miliona dinara. Odluku o dodeli sredstava donelo je Ministarstvo državne uprave i lokalne samouprave, i ona je objavljena u Službenom glasniku Srbije.\nMinistarstvo je 4. oktobra objavilo javni poziv za dodelu ovih sredstava, a 14 jedinica lokalne samouprave i gradskih opština blagovremeno je dostavilo zahtev, od čega jedan nije ispunjavao uslove.\nPredviđeno je da će Ministarstvo državne uprave i lokalne samouprave sa navedenim jedinicama lokalne samouprave i gradskim opštinama zaključiti ugovore o dodeli sredstava kojim će se detaljno regulisati međusobna prava i obaveze ugovornih strana.\nDomaćinstva su prošle godine u Srbiji prosečno trošila 64 i po hiljade dinara. Najviše novca ide na hranu.


Skupština slobodne Srbije zahteva hitnu smenu ministra Siniše Malog – Skupština slobodne Srbije\nSkupština slobodne Srbije zahteva da premijerka Ana Brnabić hitno smeni ministra finansija Sinišu Malog nakon što je Međunarodni konzorcijum istraživačkih novinara izneo nepobitne dokaze da je on zaista bio vlasnik 24 skupocena apartmana u Bugarskoj, a da njegove transakcije preko of-šor kompanija, do kojih se došlo objavljivanjem tzv. Pandora papira, neminovno ukazuju da se Mali, po svemu sudeći, bavio pranjem novca i ozbiljnim finansijskim malverzacijama.\nMali je, kao vlasnik dve ofšor kompanije sa Britanskih Devičanskih Ostrva, kupio 23 stana u bugarskom letovalištu „Sveti Nikola“ na obali Crnog mora, a još jedan je kupio na svoje ime, dok svoju imovinu nije prijavio Agenciji za sprečavanje korupcije, što zahteva i odlučnu reakciju Agencije i pokretanje istražnog postupka protiv ministra finansija.\nPodsećamo da je o aferi 24 stana još ranije pisao istraživački portal Krik, ali da su njegove nalaze demantovali i Siniša Mali i predsednik Srbije Aleksandara Vučić.\nMali nije dostojan da obavlja funkciju ministra ni zbog toga što je dokazano da je plagirao svoju doktorsku disertaciju.\nVučićev „kompletni idiot“ koji je nekažnjeno rušio noću po Savamali ostace upamćen i kao osoba najodgovornija, uz predsednika, za bezočno zaduživanje Srbije.\nVreme je da kao društvo jednom pokažemo odgovornost i da oni koji su se na bilo koji način ogrešili o zakon budu procesuirani i nađu se iza rešetaka. Siniša Mali je svakako jedan od njih.\nSkupština slobodne Srbije posebno upozorava da u društvu ogrezlom u kriminal i korupciju, gde predsednik države uverava javno naciju kako je tona marihuane sitnica, posledice po sve građane Srbije mogu biti više nego tragične. Posebno ukoliko građani u nedostatku institucija počnu da uzimaju pravdu u sopstvene ruke.\nUrazumite se pre nego što bude kasno!\nBeograd, 3. oktobar 2021.\nSkupština slobodne Srbije: „Izbori“ za mesne zajednice u Novom Sadu – političko nasilje Srpske napredne stranke na delu!\nSkupština slobodne Srbije: Nismo izdali saopštenje o izlasku na izbore


Ambasador Kube: Kosovo je deo Srbije - Radio Kosovska Mitrovica\n“Smatram da su odnosi Srbije i Kube dobri i pozitivni. Mi podržavamo Srbiju što se tiče Kosova, za nas je Kosovo deo Srbije, i oko toga nema drugih stavova”, kazao je kubanski ambasador.\n“Turizam je ponovo krenuo i od januara do aprila imali smo gotovo pola miliona turista iz raznoraznih zemalja. Građani se javljaju ambasadi i raspituju za uslove putovanja. Nema nikakvih problema, mogu da putuju bez ograničenja, ko god želi neka dođe. Ovde postoji nekoliko turističkih organizacija koje dovode grupe i preostaje samo da se dogovore. Skupo je, priznajem, ali se isplati”, rekao je on.\nPošto, kako otkriva, voli da boravi na plaži, i turistima to preporučuje, pre svega plažu Varadero, te obilazak severne i južne obale Kube. Kaže da je u Havani potrebno provesti bar jednu sedmicu kako bi se upoznala, i da Kuba ima prelepe pejzaže. Ističe da je Kuba bezbedna zemlja.\n“Turisti mogu da dođu i organizovano i sa decom. Kuba je bezbedna zemlja, tamo nema situacija koje postoje u drugim zemljama”, rekao je ambasador.


Zašto je sada Americi potreban čovek sa srpskom krvi na rukama - Sputnjik Srbija\n07:57 08 Maj 2021\nZašto je sada Americi potreban čovek sa srpskom krvi na rukama\n12:26 02.12.2017 (osveženo 12:27 02.12.2017) Preuzmite kraći link\nRamuš Haradinaj kao čovek oslobođen od poternice Interpola koristan je kako bi mogao u ovom trenutku potpuno da učestvuje u ostvarivanju geostrateških i političkih ciljeva SAD, navodi Marko Nicović.\nRamuš Haradinaj je slobodan čovek! Naime, Interpol je, kako tvrdi kosovski ministar pravde Abelard Tahiri, a prenose mediji, uklonio premijera nepriznatog Kosova sa spiska osoba traženih na osnovu međunarodne poternice koju je izdala Srbija. Tahiri je izjavio da je o ovome dobio juče informacije, a da je osim za Haradinajem, Interpol ukinuo poternice za još 18 osoba sa Kosova za kojima je Srbija raspisala poternice.\n„Nakon ove odluke, svi su slobodni da putuju izvan Kosova bez ikakvih problema“, rekao je Tahiri.\nIako na Kosovu tvrde da je ovo posledica njihovog zahteva koji su uputili Interpolu posle hapšenja Haradinaja u Fracuskoj, Marko Nicović, član Svetske asocijacije šefova policije, za Sputnjik kaže da Kosovo na to nije moglo da utiče, a da sam Interpol ne može da odluči da ukine neku poternicu.\n„Po Konvenciji Interpola, samo zemlja koja je raspisala poternicu može i da je ukine, u ovom slučaju Srbija. Verujem da je ovo posledica američkog pritiska na Srbiju da povuče te poternice, jer je neprimereno da neko ko učestvuje u pregovorima sa Srbijom bude na poternici“, veruje Nicović.\nOn kaže da skidanje sa poternice ne znači automatsko odustajanje od tužbe te države po kojoj je poternica i podignuta, ali da to sigurno vodi ka njenom anuliranju.\nNicović, takođe, veruje i da su ostali koji su skinuti sa poternice ljudi iz Haradinajevog okruženja i da je verovatno on taj koji je i sugerisao ko sve treba da bude skinut sa poternice Interpola.\n„Americi je potreban Haradinaj kao slobodan čovek, kako bi u ovom trenutku mogao potpuno da učestvuje u ostvarivanju njihovih geostrateških i političkih ciljeva“, navodi Nicović.\nNa pitanje, da li će ovo i na koji način uticati na Specijalni sud za zločine OVK, to jest, da li će s obzirom na ovu odluku taj sud razmatrati zločine za koje Srbija tereti Haradinaja, Nicović kaže:\n„Ako imate na čelu suda tužioca koji je Amerikanac, oni će sigurno u određenom momentu, cenim veoma skoro, i ostala lica koja su u političkom establišmentu Kosova skinuti sa svih mogućih poternica, a samim tim ih spasiti od opasnosti da im bude suđeno za bilo koje krivično delo iz tog ratnog perioda“, ubeđen je Nicović.\nAdvokat Božo Prelević podseća da je fracuski sud doneo odluku u vezi sa Ramušem Haradinajem, koji je tamo bio uhapšen po srpskoj poternici sa Interpola.\n„Po Interpolovoj poternici je postupljeno, naši državni organi iz nekog razloga tu optužnicu nisu dovoljno dokumentovali, po nalazu francuskog suda, dakle, nisu našli osnove sumnje da je on izvršio ta dela i oni su po toj optužnici već postupili“, kaže Prelević.\nPodsećanja radi, Haradinaj je uhapšen u Francuskoj po poternici koju je izdala Srbija 4. januara ove godine. Pritvoren je u Kolmaru, ali je pušten posle više od četiri meseca — 27. aprila sud u Kolmaru odbacio je zahtev za estradikciju Haradinaja Srbiji, posle čega je ovaj pušten na slobodu.\n© Foto : YT/Radiotelevision 21\nBrat Haradinaja opet preti: Ne igrajte se, ponoviće se 1999.\nPotom su kosovske vlasti zatražile povlačenje poternice protiv Haradinaja i svih drugih osoba s Kosova koje je Interpolu dostavila Srbija, ocenjujući da se radi o neosnovanim, nezakonitim i političkim optužbama i poternicama. Haradinaj je takođe bio optužen pred Međunarodnim sudom u Hagu za zločine u bivšoj Jugoslavije, ali je oslobođen od svih tačaka optužnice. On je odmah nakon objavljivanja optužnice 8. marta 2005. godine podneo ostavku na funkciju premijera koju je obavljao tada, samo 100 dana, i dobrovoljno se predao Haškom tribunalu. U prvom suđenju Haradinaj je 2008. godine proglašen nevinim, dok je u drugostepenom postupku 2012. godine oslobođen optužnice\nHaradinaj je bio vođa specijalne jedinice OVK „Crni orlovi“, kojoj se pripisuje odgovornost za mučenja i ubijanja više desetina srpskih civila, čija su tela nađena u Radonjićkom jezeru i po seoskim bunarima u opštini Dečani. Vlasti u Beogradu optužile su Haradinaja da je odgovoran za masovno ubistvo Srba na području Glođana, gde je u leto 1998. godine na poljoprivrednoj plantaži nađeno više od 20 leševa.\ncrvena poternica, interpol, ukidanje, ratni zločini, Marko Nicović, Božo Prelević, Ramuš Haradinaj, Kosovo i Metohija, Srbija


Vlast teži ka maksimalnim stopama poreza – Južnobanatske Vesti\nVlast teži ka maksimalnim stopama poreza\nOpština Pančevo,Politika |\nPančevo, 18. jul 2017. godine\nNa nedavno održanoj sednici Skupštine grada Pančeva, usvojen je rebalans budžeta grada, a budžet grada je veoma bitan institut te u tom smislu Demokratska stranka želi da da nekoliko sugestija, predloga i primedbi.\n„Sam budžet je iskorigovan kroz rebalans i uvećanje budžetskih prihoda i primanja sa 5,660 milijardi na 5,9 milijardi dinara. Deo tih prihoda jeste deo neutrošenih sredstava, posebno poreza, uvećanja po osnovu poreza i transferi sa nivoa Pokrajine i nivoa Republike.“ – navodi Dragoljub Krstić, v.d. predsednik GrO DS Pančevo\nNačela pri izradi budžeta su da je razvojni budžet onaj koji u svojoj strukturi sadrži između 20 i 25% kapitalnih ulaganja. To je bitno za podizanje aktivnosti u samom gradu i na takvim principima se i pravi budžetska stuktura prihoda i budžetska struktura rashoda. Sve drugo, kao što je ovaj budžet nije razvojni, on je tekući i on daje karakteristike komotiteta u trošenju dosta velike sume budžetskih sredstava što karakteriše ovu vlast kao predlagača, koja je odgovorna i koja ne razmišlja na dugoročan način u delu koji se budžetski odnosi na razvoj vitalnih funkcija grada Pančeva, što sve treba da bude u korist građana ovoga Grada.\nPošto su neutrošena a preneta sredsta od oko 850 miliona dinara Demokratska stranka se zalaže da se koriguju prihodi u smislu smanjenja zahvatanja poreskih prihoda i da se na taj način stvore uslovi da se porezi građana za treći i četvrti kvartal umanje, odnosno da građani budu oslobođeni plaćanja poreza i da se na taj način da građani relaksiraju po osnovu gradske politike. To nažalost nije urađeno, odnosno gradska vlast teži ka maksimalnim stopama poreza i maksimalnim poreskim prihodima. Sa druge strane, u rashodima da se videti da su to uglavnom tekući rashodi i tekuće aktivnosti koje se trebaju finansirati iz tekućih prihoda što odudara od ukupne sume kreditnog zaduženja.\n„Kreditna zaduženja, u principu, trebaju da prate kapitalne investicije. Analizom budžetskih rashoda se da primetiti da tih kapitalnih ulaganja ima u nekoliko pozicija, kao što je kolektor Luka Dunav – Severna industrijska zona od 234 miliona dinara i projekat kišne kanalizacije od 355 miliona dinara. To je skupa oko 10% budžetskog nivoa i to nije dovoljno da bi gradski budžet imao razvojnu karakteristiku“, naglasio je Dragoljub Krstić.\nIzjavu Dragoljuba Krstića možete pogledati ovde.\nGradski odbor Demokratske stranke Pančevo\nBeograd prodao parcelu u Bloku 53 za 2,8 miliona evra


Astrolog Jorgovanka Tabaković : Nadlanu.com\nAstrolog Jorgovanka Tabaković\nObjavljeno 11. okt 2011. / 12:58:45\nPredsednik Boris Tadić rado priča o tome da je bio i prodavac novina, gradonačelnik Beograda Dragan Đilas ne krije da je prao prozore u inostranstu... Spisak je dugačak, a njemu se od pre neki dan pridružila i poslanica SNS i šef ekonomskog tima te stranke Jorgovanka Tabaković koja je bila astrolog.\nJorgovanka je ispričala za "Kurur" kako je pre osam godina, kad je njena porodica zapala u tešku finansijsku krizu, od muke počela da se bavi i astrologijom! Jorgovanka je posle smene vlasti 2000. godine, počela da se interesuje za astrologiju. Kad je izašla iz vlade, kaže da joj bilo teško, porodica je zapala u ozbiljnu finansijsku krizu.\n- Imala sam tri studenta u kući, a jedva smo sastavljali kraj s krajem. Pokojnom mužu Draganu cigare sam kupovala na čekove - priča Tabakovićeva.\n- Tako sam 2002. godine počela da čitam knjige o astrologiji, da pokušam da rastumačim neke stvari. Kupila sam knjigu Mileta Dupora, a onda sam sa interneta skidala programe za izradu natalnih karata - kaže Tabakovićeva.\nJorgovanka kaže da izradu horoskopa ne smatra veštičarenjem i vračanjem, ali priznaje da joj je horoskop otkrio i nešto što nije želela da zna.\n- Jednog dana kaže mi u šali moj pokojni Dragan, aludirajući na jednu predstavu: „Grozdana, pogledaj u to tvoje gumno da vidiš kad ću da se izvadim iz krize.“ I on je tad bio bez posla. Pogledam mu horoskop, i imam šta da vidim - sve sami kvadrati u njegovoj natalnoj karti, što je veoma loše. To se desilo u martu 2006, a u aprilu te godine konstatovali su mu rak. Tad sam prestala da gledam horoskop - priča Tabakovićeva.\nSvoje znanje ne zloupotrebljava u politici. Tvrdi da svojim kolegama iz stranke nikada nije "proricala budućnost".\n- Ne gledam na taj način, da vidim rejtinge i ko će da pobedi na izborima - tvrdi Tabakovićeva.\nNekadašnji predsednik Skupštine Srbije Predrag Marković je svojevremeno, po savetu astrologa "tempirao vreme" da uđe u Skupštinu 23. jula 2006. tačno u 2.55, kako bi uticaji planeta na osamostaljenu državu bili povoljniji. Misija mu je bila da se Srbija "rodi" u znaku Lava, s podznakom u Raku.


Kako bi bio u skladu sa trendovima budućnosti, Emirates airlines je spreman da uskoči u grupu sa nezamenjivim tokenima, poznatim kao NFT, i drugim jedinstvenim iskustvima u Metaverzumu.\nSa fokusom na povećanje svog digitalnog dosega, avio-kompanija već ima prve projekte u pripremi, a lansiranje se očekuje u mesecima koji su pred nama. Entuzijasti će moći da se dočepaju i kolekcionarskih i uslužnih NFT-ova i niza drugih iskustava u Metaverzumu.\nKomentarišući, šeik Ahmed bin Said, predsednik i izvršni direktor kompanije Emirates Airlines, rekao je: „Dubai i UAE krče put u digitalnoj ekonomiji, imaju jasnu viziju podržanu praktičnim politikama i regulatornim okvirima u oblastima kao što su virtuelna sredstva, veštačka inteligencija i zaštita podataka.”\nOn je dalje dodao: „Uzbuđeni smo zbog mogućnosti u digitalnom prostoru budućnosti i ulažemo značajna finansijska sredstva i resurse za razvoj proizvoda i usluga koristeći napredne tehnologije koje će doneti prihod, iskustvo brenda i poslovnu efikasnost.“\nPored toga, Emirates je najavio planove za prenamenu svog Emirates paviljona na lokaciji Expo 2020 u centar za svojevrsne inovacije. Mesto će dovesti talente iz celog sveta da ožive projekte avio-kompanije usmerene na budućnost, uključujući one koji se odnose na Metaverzum, NFT i Web3.\nProšle godine je Emirates airlines takođe najavio planove da lansira sopstvenu VR aplikaciju u Oculus Store kako bi korisnicima ponudili precizna interaktivna iskustva unutrašnjosti kabine na vodećem avionu kompanije Emirates A380 i avionu Boeing 777-300ER Gamechanger.\nNajveća avio kompanija Ujedinjenih Arapskih Emirata, sigurno nije od onih koje će zazirati od inovacija!


Milosavljević: Ekstremistički pokreti su posledica ćutanja o politici zločina | Autonomija\nMilosavljević: Ekstremistički pokreti su posledica ćutanja o politici zločina\n"Imate vlast koja na to pristaje i nemate jasne poruke ni u opoziciji da je to problem"\n„Desničarske organizacije su sada samo dobile novu formu, one su pristune godinama, postoji veza između promocije ratnih zločinaca i frekvencije incidenata i poziva na nasilje različitih ekstremističkih organizacija“, smatra Marko Milosavljević iz Inicijative mladih za ljudska prava.\n„Šešelj je osoba koja sedi u Skupštini zahvaljući vlasti koja nema snage da ispoštuje zakon i kaže da on, pošto je osuđeni ratni zločinac, ne može da sedi u Skupštini. Tu je i konstantno negiranje genocida u Srebrenici, koje ne dolazi samo od Šešelja, već i od drugih nosilaca vlasti. Ovo što se desilo na Starom gradu je posledica ćutanja. Važno je reći da postoje znakovi otpora, FHP je pružio činjenice o zločinima u Vojvodini. Nepostojanje otklona od politike zločina je dovelo do toga da imamo Vacića i Davidovića, kad imate vlast koja na to pristaje i nemate jasne poruke ni u opoziciji da je to problem, onda su jedini znaci otpora jedna grupa ljudi koja kaže ne želimo da živimo to“, rekao je Milosavljević za televiziju N1.\nKako kaže, radikali koriste svaki prostor koji im je dat, pre svega Skupštinu, u kojoj, navodi, Šešelj sedi nezasluženo.\n„Vacić kaže da je potrebno obračunati se na neistomišljenicima, a Tužilaštvo se pojavi tek posle reagovanja javnosti, sada je na MUP-u da odgovori na to, zašto Stefanović ne govori šta se radi po tom pitanju. Na osnivačkoj skupštini Srpske desnice je bio visoko rangirani čovek SNS, Milenko Jovanov, što govori o nekoj vrsti podrške. Vacić je ušao u državne institucije tako što je bio savetnik u Kancelariji za KiM, nismo saznali na osnovu čega je zaslužio to mesto, da li je taj krivični portfoilio bio plus“.\n„Nije se slučajno Davidović vratio, Apelacioni sud ga je oslobodio odredbi koje su ga teretile, vidimo trend nekažnjivosti ekstremnih grupacija. Oni su poželjni politički protivnici, jer će vlast moći da kaže – pogledajte ove ekstremiste, a kad se igra na nacionalističku kartu onda će na lokalu napraviti neku koaliciju i sebi obezbediti vlast“.\nNa pitanje ko glasa za te grupacije, Milosavljević kaže da ih jedan sloj bira jer se poklapaju politička uverenja.


Za najviše godinu dana javna preduzeća biće potpuno reformisana, izjavila je jula 2014. potpredsednica Vlade Srbije i ministarka građevine, saobraćaja i infrastrukture Zorana Mihajlović. Ništa neobično, reklo bi se, tek kamičak u mozaiku neispunjenih obećanja vlasti. Ali ovo baš „boli“ jer Zorana je jedan od najpoznatijih preletača iz demokratskog u naprednjačko okrilje, ne tako davno poznata kao žestoki kritičar stanja u javnim preduzećima.\nAli tri i po godine nakon ove njene izjave situacija nije bitno drugačija. I u 2018. javna preduzeća će iz budžeta isisavati novac poreskih obveznika. Samo na kamate za aktivirane garancije za kredite „Srbijagasa“, „Železnica Srbije“, „Jata“ i „Galenike“, iz državne kase otići će 3,47, a na otplatu glavnice još 20,95 milijardi dinara. Oko 200 miliona evra, nešto više nego što država godišnje zakine penzionerima, poješće Zoranina reformisana javna preduzeća.\nRezultati javnih preduzeća su loši, investicije su male, a kvalitet usluga nizak, posebno kod komunalnih preduzeća, zato što se njima loše upravlja jer su na ključnim mestima partijski aktivisti ili rođaci, rekao je profesor Ekonomskog fakulteta Milojko Arsić na nedavno održanom panelu „Zablude o državi kao vlasniku“. Za aktuelnog ministra privrede Gorana Kneževića ovakva konstatacija je prestroga jer, kako kaže, ima pozitivnih pomaka – od gubitka od 65,3 milijarde dinara (neverovatnih 544 miliona evra) u 2014. godini, u prvih šest meseci 2017. javna preduzeća stigla su do neto dobitka od 16,3 milijarde dinara.\nŠef kancelarije Svetske banke u Beogradu Stiven Ndegva misli drugačije. Prema njegovim rečima, Srbija bi prodajom preduzeća u državnom vlasništvu i uklanjanjem trgovinskih barijera mogla da udvostruči veličinu sopstvene ekonomije u naredne dve decenije. Umesto toga i dalje se na subvencije javnim preduzećima troše velika sredstva koja će i u 2018. iznositi 2,5 odsto BDP-a (oko milijardu evra), neznatno manje nego u 2017. kada je taj procenat iznosio 2,6 odsto. Zahvaljujući takvoj politici na tržištu opstaju firme poput vranjskog „Simpa“ koji, uprkos tome što već nekoliko godina dobija velika sredstva Fonda za razvoj (oko 7,5 miliona evra), i dalje ima gubitke koji su u prethodne dve godine iznosili oko milijardu dinara.\nOznakebeogradski izbori javna preduzeća Naslovna-centar Naslovna-traka Zorana Mihajlović\nBoško Obradović: Sa Save i Dunava se najbolje vide svi simboli kriminala i korupcije u našoj prestonici


Zelene trke - u rezervoarima bolida Formule 1 ubuduće biogoriva - Energija Balkana\nPočetna » Ekologija » Zelene trke – u rezervoarima bolida Formule 1 ubuduće biogoriva\nZelene trke – u rezervoarima bolida Formule 1 ubuduće biogoriva\nFIA planira da svoje najatraktivnije takmičenje, Formulu 1 do 2030. godine učini ugljenično neutralnom. Nakon završetka ovogodišnje sezone FIA je timovima koji proizvode motore za bolide Formule 1 - Ferrariju, Hondi, Mercedesu i Renautu na testiranje dostavila prve bačve ekološki prihvatljivog biogoriva za bolide. Detalji o sastavu biogoriva nisu objavljeni, ali FIA tvrdi da je ono napravljeno isključivo prečišćavanjem biootpada.\nSvetska automobilistička federacija FIA je prošle nedelje isporučila prve barele potpuno novog održivog goriva proizvođačima motora za bolide Formule 1 i obavezala se da će od sledeće godine postati neutralna prema ugljeniku.\nSvetska automobilistička federacija FIA je pre više od godine dana prihvatila dugoročnu strategiju prema kojoj Formula 1, kao najpoznatije automobilističko takmičenje u svetu, treba da postane predvodnik ekološke održivosti u sportu. Ovim ambicioznim planom zacrtano je da tokom naredne decenije, a najkasnije do 2030. godine, velika ekološka inicijativa obuhvati ne samo bolide Formule 1 i aktivnosti na samoj trkaćoj stazi, već i sve ostale operacije timova poput transporta i razvoja tehnologije, piše portal Bug.hr.\nKonkretno, cela operacija F1 postala bi potpuno ugljenično neutralna već sledeće sezone, a do 2030. godine funkcionisaće sa nultim emisijama štetnih gasova.\nJedan od koraka u tom smeru načinjen je prošle nedelje, nakon završetka ovogodišnje sezone FIA je timovima koji proizvode motore za bolide Formule 1, Ferrariju, Hondi, Mercedesu i Renautu, na testiranje dostavila prve barele ekološki prihvatljivog biogoriva za bolide. Ovakvo gorivo, ili neka njegova kasnija verzija, treba da počne da se koristi u trkama kako bi se značajno smanjio ugljenični otisak celog sporta.\nOvo gorivo razvijeno je na zahtev FIA i u skladu je s njihovim strogim propisima – 100% održivo.\nProizvođači motora treba da ga procene i počnu da se prilagođavaju novim ekološkim gorivima. Detalji o sastavu biogoriva nisu objavljeni, ali FIA tvrdi da je ono napravljeno isključivo prečišćavanjem biootpada. Nakon ovog testa očekuje se da drugi proizvođači predlože sopstvena biogoriva, a Formulu 1 bi trebalo da pokreću upravo takva, ekološki prihvatljiva jedinjenja do 2026. godine.\nPromena će započeti već sledeće sezone, kada će timovi morati da koriste najmanje 10% biogoriva u svojim gorivima, koja pokreću turbo-hibridni V6 motori. Isto će biti dozvoljeno i na ostalim FIA trkačkim klasama (na primer na Evropskom prvenstvu u trkama kamiona).\nInače, plan„ozelenjavanja“ Formule 1 je usvojen nakon godinu dana rada na njemu. Formula 1 je uvek bila jedan od lidera u inovacijama u tehnologiji i automobilskoj industriji, pa će tako biti i ovog puta – hibridni automobilski pogoni biće jedan od ključnih faktora za smanjenje emisije stakleničkih gasova. Iskustva iz ovog sporta mogla bi se primeniti na preko milijardu automobila sa unutrašnjim sagorevanjem u svetu, kažu iz F1.\nProjekat „ozelenjavanja“ Formule 1 započinje gorivom, motorima, logistikom, a uključivaće kancelarije i fabrike koje će morati da koriste električnu energiju isključivo iz obnovljivih izvora. Do 2025. godine, pre svega, svi segmenti će morati da postanu ekološki održive. Na primer, upotreba plastike za jednokratnu upotrebu biće zabranjena, a sav otpad stvoren tokom trka moraće se reciklirati. Prevoz gledalaca, takođe, će biti organizovan na ekološki prihvatljiviji način.\nInženjeri i stručnjaci iz svih oblasti moraće da rade zajedno kako bi Formula 1 postala ekološki prihvatljiva i bez uticaja na emisiju gasova sa efektom staklene bašte tokom narednih 10 godina.\nTagovi: barel, biogoriva, biootpad, bolid, ekološka goriva, ekološke održivosti u sportu, Ferrari, FIA, Formula 1, Honda, Mercedes, obnovljivi izvori, plastika, reciklaža, Renaut, Svetska automobilistička federacija, trkačka staza, ugljenična neutralnost\nPrevPRETHODNOLedeni breg koji ide ka Južnoj Džordžiji se prepolovio\nSLEDEĆESrbija kreće sa izgradnjom postrojenja za prečišćavanje otpadnih vodaNext\nNafta jeftinija od 40 dolara za barel


Deseta sednica Opštinskog veća\nU Velikoj sali održana je deseta sednica Opštinskog veća opštine Gornji Milanovac na kojoj je razmatrano deset tačaka.\nNa početku sednice, većnici su doneli Zaključak o utvrđivanju predloga Odluke o davanju saglasnosti o statusnoj promeni koje su doneli Nadzorni odbor Javnog preduzeća za izgradnju opštine Gornji Milanovac (broj 2466 od 12.10.2016.godine) i Nadzorni odbor Javnog preduzeća za puteve opštine Gornji Milanovac (broj 1356/16 od 12.10.2016.godine), koji su uputili Skupštini opštine na razmatranje i usvajanje.\nTakođe, Skupštini opštine upućen je na razmatranje i usvajanjepredlog Odluke o davanju saglasnosti na Odluku o povećanju osnovnog kapitala, koju je doneo Nadzorni odbor Javnog preduzeća za izgradnju opštine Gornji Milanovac.\nU nastavku sednice donet je Zaključak o utvrđivanju predloga Odluke o usklađivanju osnivačkog akta javnog preduzeća - Odluke o osnivanju Javnog preduzeća za izgradnju opštine Gornji Milanovac kao i Zaključak o utvrđivanju predloga Odluke o usklađivanju osnivačkog akta javnog preduzeća - Odluke o osnivanju Javnog komunalnog preduzeća “Gornji Milanovac“ Gornji Milanovac.\n„Tačke dnevnog reda koje se odnose na spajanje Javnog preduzeća za izgradnju opštine i Javnog preduzeća za puteve, najznačajnije su na sednici. Od 1. novembra 2016. godine imaćemo jedno preduzeće, u čijoj će nadležnosti biti izgradnja niskogradnje u selima i u gradu, i od kojeg se očekuje da na mnogo bolji način, nego što je to činilo dosadašnje preduzeće, pokrije celu teritoriju opštine. Ovim spajanjem dobijamo Javno preduzeće za izgradnju opštine koje će biti tržišno orijentisano, ostvarivati dobit u poslovanju i koje će se uspešno baviti izgradnjom putne infrastrukture u opštini Gornji Milanovac. Već ove zimske sezone, kamioni našeg preduzeća će čistiti sneg u opštini pa nećemo morati da čekamo da prođe sva procedura oko javnih nabavki za taj posao. Takođe, već od 1. novembra, kad nam vremenski uslovi to budu dozvoljavali, krenućemo u tekuće održavanje puteva sopstvenim mašinama“, rekao je predsednik opštine Dejan Kovačević.\nOpštinsko veće donelo je Rešenje kojim se odbija žalba Nenada Radovanovića, izjavljena na Rešenje o raspoređivanju, koje je doneo načelnik Opštinske uprave opštine Gornji Milanovac.\nTakođe, doneta su Rešenja o upotrebi sredstava tekuće budžetske rezerve.\nNa kraju zasedanja Opštinsko veće donelo je Rešenje o davanju saglasnosti na izmene i dopune finansijskog plana i plana rada Mesne zajednice Takovo za 2016.godinu, kao i Zaključak o prihvatanju odluka Upravnog odbora Javnog preduzeća za vodosnabdevanje „Rzav“ Arilje, koji je upućen Skupštini opštine na razmatranje i usvajanje.


U Prištini se održava Međunarodni sajam poljoprivrede i hrane „Agrokos“ - Kosovo Online\nU Prištini se održava Međunarodni sajam poljoprivrede i hrane „Agrokos“\n23. Oktobar 2019. • 09:51\nIzvor: Agro medija\nMeđunarodni sajam poljoprivrede i hrane "Agrokos", koji će se od danas do 25. oktobra održati u Prištini, okupiće mnoge lokalne poljoprivredne kompanije, kao i izlagače iz Crne Gore, Bosne i Hercegovine i Austrije.\nNa ovom sajmu, koji će se održavati u prostorijama Hale "1. oktobar" u Prištini, proizvođači sa Kosova će imati priliku da promovišu svoje proizvode, a posetioci će uživati u lokalnim poljoprivrednim i stočnim proizvodima, koji su sve prisutniju i na međunarodnom tržištu.\nKako prenosi Koha, sajam „Agrokos“ je mesto koje posećuju i inostrana preduzeća koja žele da svoj posao prošire i na tržište Balkana.\nOsim poljoprivrednih proizvođača na ovom sajmu učestvuju i kompanije koje se bave pakovanjem poljoprivrednih proizvoda, kao i državne i finansijske institucije koje svojim politikama utiču na razvoj sektora poljoprivrede.\nsajam poljoprivreda Priština\nUdruženje: Branili nam da protestujemo zbog oslobađanja zločinaca OVK, a sada blokiraju auto-puteve


Novinarska udruženja osudila verbalni napad Dodika na novinara Kovačevića | MC_ONLINE\nUpravni odbor Udruženja BH novinari i Udruženje novinara Republike Srpske osudili su verbalni napad Milorada Dodika, člana Predsjedništva BiH i lidera SNSD-a, na novinara Vladimira Kovačevića, dopisnika BN televizije. Napad se desio u petak, na press konferenciji u Banjoj Luci, kada je Kovačević pitao Dodika o ozbiljnosti najave blokade institucija BiH, te da li će ostati dosljedan u svojim namjerama. Dodik je BN televiziju nazvao izdajničkom i rekao Kovačeviću da je instruisan i da je “instrument bošnjačke, bosanske i muslimanski politike”.\n''Na legitimno novinarsko pitanje Dodik nije odgovorio, već je Kovačevića i BN TV nazvao 'izdajnicima', čime je ponovo pokrenuo političku hajku i pritiske na ovaj medij i njegove novinare na nedozvoljen način, kršeći njihovo pravo na slobodu izražavanja i siguran rad'', stoji u saopštenju BH novinara.\nUpravni odbor BH novinara najoštrije osuđuje verbalne prijetnje Kovačeviću i BN TV, te zahtijeva profesionalnu i zakonitu reakciju policijskih i pravosudnih struktura Republike Srpske u ovom slučaju, bez obzira što je riječ o Miloradu Dodiku, nositelju najviše funkcije u BiH i politički najmoćnijoj osobi u RS. Njegova javna pozicija podrazumijeva potpuno drugačiji odnos prema novinarima i medijskim slobodama, njihovo poštivanje i zaštitu, a kršenje prava na slobodu izražavanja mora biti oštro i efikasno sankcionirano, upravo zbog Dodikove javne odgovornosti.\nUdruženje novinara Republike Srpske također je osudilo lično obraćanje Dodika novinaru Kovačeviću i izrazilo zabrinutost zbog takvog postupka.\nPodsjećamo, u avgustu 2018.godine Vladimir Kovačević je pretučen, a slučaj je okarakterisan kao pokušaj ubistva. Jedan od napadača na Kovačevića, Marko Čolić, osuđen je na 4 godine zatvora, dok se drugi osumnjičeni za napad, Nedeljko Dukić, predao policiji nakon jednogodišnjeg skrivanja i trenutno je u pritvoru.\nIzvor: Udruženje BH novinari, Udruženje novinara Republike Srpske


GOMILALI GA GODINAMA\nNa pitanje „Vijesti“, da li PU razmišlja o pokretanju stečaja u nekim od ovih kompanija jer se radi o dužnicima sa slabim izgledima da će vratiti dugovanja odgovoreno je da je “obezbjeđivanje prevoza željeznicom javni interes i da će sagledavanje poslovanja tih firmi biti predmet cjelovitog posmatranja nadležnih državnih institucija”\n1829 pregleda\t3 komentar(a)\nPreduzeća od javnog interesa:Željeznički prevoz, Foto: Luka Zeković\nAnaliza poreskog duga četiri državna željeznička preduzeća pokazuje da trenutno duguju državi za poreze koji su nagomilani u višegodišnjem periodu oko devet miliona eura. Riječ je o Željezničkom prevozu (ŽPCG), Željezničkoj infrastrukturi (ŽICG), Montenargu i Održavanju voznih sredstava (OVS)\nIz Poreske uprave (PU) za “Vijesti” su istakli da su te državne firme prošle godine po osnovu poreskih prihoda uplatile nešto više od šest miliona eura.\nNajveći dužnik je (ŽPCG) koji duguje 4,52 miliona i zbog ranije dodijeljene državne pomoći nije mogao da reporgramira dug na osnovu posebnog zakona o rerprogramu. Najažurnija u izmirivanju poreskih obaveza je željeznička kompanija za prevoz robe - Montecargo, koja od oktobra 2018. kasni sa uplatom dažbina.\n„Ovo su obveznici čije je funkcionisanje od velikog javnog interesa zbog dobrobiti građana, a imaju i značajan fiskalni potencijal sa stanovišta ostvarenja budžetskih prihoda“, kazali su iz PU.\nŽICG je reprogramirala dug o d 3,2 miliona eura i redovno izmiruje rate iz repograma, pa je po tom osnovu kroz 19 rata prihodovano više od trećine duga u iznosu od 1.26 miliona. „Izmirili su i tekuće obaveze po osnovu zarada isplaćenih zaposlenima zaključno sa januarom ove godine. Tokom 2018. godine izvršili su uplate poreskih obaveza u ukupnom iznosu od 3,47 miliona eura”, naveli su iz PU.\nIz PU su kazali da su od ŽPCG uspjeli da naplate prošle godine 1, 29 miliona.Dodaju da je to preduzeće prezentovaolo Plan reorganizacije i racionalizacije radnih mjesta čijom primjenom će se stvoriti uslovi za održivo poslovanje i servisiranje obaveza prema povjeriocima.\nKompanija „Montecargo“ uglavnom redovno servisa obaveze, pri čemu je evidentirano manje kašnjenje u izmirivanju poreskih obaveza i to za period od oktobra prošle godine. „U cilju naplate obaveze dospjelih po ovom osnovu razmatra se mogućnost preuzimanja potraživanja od strane kredibilne kompanije koja je dužnik Montecarga. Prošle godine je Montekargo uplatio 1,02 miliona kazali su iz PU.\nODT duguje dva miliona i PU je, shodno Zakonu o poreskoj administraciji, preduzela mjere prinudne naplate na iznos od 1,83 miliona u oktobru prošle godine i još 316, 27 hiljada u februaru ove godine.\n„ODT u kontinuitetu uplaćuje dospjele obaveza u granicama mogućnosti zbog poteškoća u poslovanju.Prošlegodine je uplatio 471,99 hiljada“, objasnili su iz PU.\nIz PU su dodali da su sve četiri željezničke firme u kontinuitetu predmet njihove pažnje, a ŽPCG, ŽICG i Montekargo su bila predmet inspekcijskog nadzora prošle godine 2018. godine.\nTraže održivo rješenje za poslovanje\nNa pitanje „Vijesti“, da li PU razmišlja o pokretanju stečaja u nekim od ovih kompanija jer se radi o dužnicima sa slabim izgledima da će vratiti dugovanja odgovoreno je da je “obezbjeđivanje prevoza željeznicom javni interes i da će sagledavanje poslovanja tih firmi biti predmet cjelovitog posmatranja nadležnih državnih institucija”.\nDodaju da je to namjera s ciljem nalaženja održivog rješenja uobičajenog u mnogim zemljama Evrope.\n“Zbog činjenice da su kod željezničkih preduzeća vidljivi napori da izmire poreski dug i uspostave dinamiku redovnog servisiranja poreskih obaveza nastojaćemo da pitanje poreskog duga tih obveznika riješi primjenom ostalih dostupnih mjera naplate prije iniciranja stečaja“, zaključili su iz PU.\nPoreska upravaPoreski dugOdržavanje voznih sredstavaMontekargoŽeljeznička infrastrukturaŽeljeznički prevoz